title: 2012/491/ES: Padomes Lēmums ( 2012. gada 23. jūlijs ) par nostāju, kas Eiropas Savienībai jāieņem ĀKK un ES Vēstnieku komitejā attiecībā uz desmitā Eiropas Attīstības fonda nepiešķirto līdzekļu daļas pārdali ĀKK iekšējai sadarbībai

text:
               31.8.2012

               LV

               Eiropas Savienības Oficiālais Vēstnesis

               L 234/1

         PADOMES LĒMUMS
   (2012. gada 23. jūlijs)
   par nostāju, kas Eiropas Savienībai jāieņem ĀKK un ES Vēstnieku komitejā attiecībā uz desmitā Eiropas Attīstības fonda nepiešķirto līdzekļu daļas pārdali ĀKK iekšējai sadarbībai
   (2012/491/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 209. panta 2. punktu saistībā ar 218. panta 9. punktu,
   ņemot vērā Iekšējo nolīgumu starp Padomē sanākušo dalībvalstu valdību pārstāvjiem par pasākumiem, kas jāveic, un procedūrām, kas jāievēro, lai īstenotu ĀKK un EK Partnerattiecību nolīgumu (1), un jo īpaši tā 1. pantu,
   ņemot vērā Eiropas Komisijas priekšlikumu,
   tā kā:

               (1)

               Partnerattiecību nolīgums starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (2), pirmo reizi grozīts Luksemburgā 2005. gada 25. jūnijā (3) un otro reizi grozīts Vagadugu 2010. gada 22. jūnijā (4) (“ĀKK un ES Partnerattiecību nolīgums”). Otrais grozījums provizoriski tiek piemērots no 2010. gada 31. oktobra.

               (2)

               Ar ĀKK un ES Partnerattiecību nolīguma 15. pantu tiek izveidota ĀKK un ES Ministru padome, kura ir pilnvarota pieņemt lēmumus saskaņā ar ĀKK un ES Partnerattiecību nolīgumu.

               (3)

               Saskaņā ar ĀKK un ES Partnerattiecību nolīguma Ib pielikuma 6. punktu ĀKK un ES Vēstnieku komiteja ĀKK un ES Ministru padomes vārdā var pārdalīt līdzekļus starp piešķīrumiem, kas paredzēti minētā pielikuma 2. punktā, lai īstenotu plānošanas prasības saskaņā ar vienu no šādiem piešķīrumiem.

               (4)

               Līdzekļu atlikums, kas pieejams desmitajā Eiropas Attīstības fonda (EAF) dotācijā, kas paredzēta ĀKK iekšējai sadarbībai, ir nepietiekams, lai īstenotu plānošanas prasības, kas konstatētas starpposma pārskatīšanā. Tiek ierosināts pārskaitīt 195 miljonus euro no desmitā EAF nepiešķirtajiem līdzekļiem uz dotāciju, kas paredzēta ĀKK iekšējai sadarbībai, kas ļautu finansēt darbības, kuru pamatā ir ES un ĀKK pastāvošās prioritātes, tostarp papildināt Āfrikas Miera nodrošināšanas fondu ar summu 100 miljonu euro apmērā.

               (5)

               Savienībai būtu jānosaka nostāja, kas jāieņem ĀKK un ES Vēstnieku komitejā attiecībā uz desmitā EAF nepiešķirto līdzekļu daļas pārdali ĀKK iekšējai sadarbībai, par labu apropriācijai, kas paredzēta ĀKK iekšējai sadarbībai,

         IR PIEŅĒMUSI ŠO LĒMUMU.
   1. pants
   Nostājas, kas Eiropas Savienībai jāieņem ĀKK un ES Vēstnieku komitejā attiecībā uz desmitā Eiropas Attīstības fonda nepiešķirto līdzekļu daļas pārdali ĀKK iekšējai sadarbībai, pamatā ir ĀKK un ES Vēstnieku komitejas lēmuma projekts, kas pievienots šim lēmumam.
   Par formālām un nelielām izmaiņām lēmuma projektā var vienoties, neveicot grozījumus šajā lēmumā.
   2. pants
   Lai atbalstītu Āfrikas Savienības un reģionālo organizāciju centienus risināt drošības problēmas visā Āfrikā, no 195 miljonu euro finanšu pārdales 100 miljoni euro tiek piešķirti Āfrikas Miera nodrošināšanas fondam.
   3. pants
   Šis lēmums stājas spēkā tā pieņemšanas dienā.

      Briselē, 2012. gada 23. jūlijā

            Padomes vārdā –

            priekšsēdētāja

         C. ASHTON

      (1)  OV L 317, 15.12.2000., 376. lpp.

      (2)  OV L 317, 15.12.2000., 3. lpp.

      (3)  Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (OV L 209, 11.8.2005., 27. lpp.).

      (4)  Nolīgums, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pirmo reizi grozīts Luksemburgā 2005. gada 25. jūnijā (OV L 287, 4.11.2010., 3. lpp.).

      PROJEKTS
      ĀKK UN ES VĒSTNIEKU KOMITEJAS LĒMUMS Nr. …/2012
      (… gada …)
      par desmitā Eiropas Attīstības fonda nepiešķirto līdzekļu daļas pārdali ĀKK iekšējai sadarbībai
      ĀKK UN ES VĒSTNIEKU KOMITEJA,
      ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (1), pirmo reizi grozīts Luksemburgā 2005. gada 25. jūnijā (2) un otro reizi grozīts Vagadugu 2010. gada 22. jūnijā (3) (turpmāk “ĀKK un ES Partnerattiecību nolīgums”), un jo īpaši tā Ib pielikuma 6. punktu,
      tā kā:

                  (1)

                  Desmitā Eiropas Attīstības fonda (EAF) ĀKK iekšējie atlikušie līdzekļi ir nepietiekami, lai īstenotu plānošanas prasības, kas konstatētas desmitā EAF ĀKK iekšējā starpposma pārskatīšanā.

                  (2)

                  Lai turpinātu ātri un efektīvi reaģēt uz vardarbīgu konfliktu situācijām Āfrikā, nepieciešams papildināt Āfrikas Miera nodrošināšanas fondu.

                  (3)

                  Lai nodrošinātu ES un ĀKK prioritāšu finansējumu, nepieciešamā summa būtu jāpārskaita no desmitā EAF nepiešķirtajiem līdzekļiem uz dotāciju, kas paredzēta ĀKK iekšējai sadarbībai.

                  (4)

                  Būtu lietderīgi, ka ĀKK un ES Vēstnieku komiteja šo lēmumu pieņemtu nekavējoties,

            IR PIEŅĒMUSI ŠO LĒMUMU.
      1. pants
      ĀKK iekšējā sadarbība
      No desmitā EAF nepārdalītajiem resursiem 195 miljonus euro pārskaita uz dotāciju, kas paredzēta ĀKK iekšējai sadarbībai, saskaņā ar ĀKK un ES Partnerattiecību nolīguma 11., 28., 29. un 30. pantā noteiktajiem mērķiem.
      2. pants
      Lūgums piešķirt finansējumu
      Saskaņā ar ĀKK un ES Partnerattiecību nolīguma IV pielikuma 12.b panta a) punktu ĀKK un ES Vēstnieku komiteja lūdz Komisijai finansēt darbības, ko ierosina ES un ĀKK valstu grupa, attiecīgi un jo īpaši piešķirot papildu finansējumu par kopējo summu 100 miljonu euro apmērā Āfrikas Miera nodrošināšanas fondam, lai atbalstītu Āfrikas Savienības un reģionālo organizāciju centienus risināt drošības problēmas visā Āfrikā.
      Šis lēmums stājas spēkā tā pieņemšanas dienā.

         …,

               ĀKK un ES Vēstnieku komitejas vārdā –

               priekšsēdētājs

         (1)  OV L 317, 15.12.2000., 3. lpp.

         (2)  Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (OV L 209, 11.8.2005., 27. lpp.).

         (3)  Nolīgums, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pirmo reizi grozīts Luksemburgā 2005. gada 25. jūnijā (OV L 287, 4.11.2010., 3. lpp.).


title: Komisijas Lēmums (ES) 2017/1215 (2017. gada 23. jūnijs), ar ko nosaka ES ekomarķējuma kritērijus rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām (izziņots ar dokumenta numuru C(2017) 4228) (Dokuments attiecas uz EEZ. )

text:
                  12.7.2017

                  LV

                  Eiropas Savienības Oficiālais Vēstnesis

                  L 180/16

            KOMISIJAS LĒMUMS (ES) 2017/1215
      (2017. gada 23. jūnijs),
      ar ko nosaka ES ekomarķējuma kritērijus rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām

            (izziņots ar dokumenta numuru C(2017) 4228)

      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 2. punktu,
      apspriedusies ar Eiropas Savienības Ekomarķējuma komiteju,
      tā kā:

                  (1)

                  Saskaņā ar Regulu (EK) Nr. 66/2010 ES ekomarķējumu var piešķirt produktiem, kam visā to aprites ciklā ir samazināta ietekme uz vidi.

                  (2)

                  Regula (EK) Nr. 66/2010 paredz, ka ir jānosaka konkrēti ES ekomarķējuma kritēriji katrai produktu grupai.

                  (3)

                  Ar Komisijas Lēmumu 2012/720/ES (2) attiecībā uz rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām, ir noteikti ekoloģiskie kritēriji un attiecīgās novērtēšanas un verifikācijas prasības, kas ir spēkā līdz 2016. gada 14. novembrim.

                  (4)

                  Lai ņemtu vērā jaunākās tirgus norises un iepriekšējā periodā ieviestās inovācijas, attiecībā uz minēto produktu grupu ir lietderīgi noteikt pārskatītus ekoloģiskos kritērijus.

                  (5)

                  Ievērojot šai produktu grupai raksturīgo inovācijas ciklu, pārskatītajiem kritērijiem un ar tiem saistītajām novērtēšanas un verifikācijas prasībām vajadzētu palikt spēkā sešus gadus no šā lēmuma paziņošanas dienas. Minēto kritēriju mērķis ir veicināt tādu produktu lietošanu, kuriem ir mazāka ietekme uz ūdens ekosistēmām, kuri satur ierobežotu daudzumu bīstamo vielu un ir iedarbīgi ieteicamajā temperatūrā, kā arī samazināt atkritumu rašanos, lietojot mazāk iepakojuma.

                  (6)

                  Juridiskās noteiktības labad Lēmums 2012/720/ES būtu jāatceļ.

                  (7)

                  Būtu jāparedz pārejas periods, lai ražotājiem, kuru rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām, atbilstīgi Lēmumā 2012/720/ES noteiktajiem kritērijiem piešķirts ES ekomarķējums, dotu pietiekamu laiku savu produktu pielāgošanai pārskatītajiem kritērijiem un prasībām.

                  (8)

                  Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 66/2010 16. pantu,

            IR PIEŅĒMUSI ŠO LĒMUMU.
      1. pants
      Produktu grupā “rūpniecībā un iestādēs izmantojami mazgāšanas līdzekļi, kas paredzēti trauku mazgājamām mašīnām” ietilpst visi trauku mazgājamās mašīnās lietojamie mazgāšanas, skalošanas un mērcēšanas līdzekļi, uz kuriem attiecas Eiropas Parlamenta un Padomes Regula (EK) Nr. 648/2004 (3) un kurus laiž tirgū un kuri ir paredzēti tikai specializētam personālam lietošanai profesionālās trauku mazgājamās mašīnās.
      Šajā produktu grupā ir daudzkomponentu sistēmas, kurām vairākas komponentes, no kurām izveido galīgo mazgāšanas līdzekli. Daudzkomponentu sistēmās var būt vairāki produkti, piemēram, skalošanas un mērcēšanas līdzekļi, un tos testē kā vienu maisījumu.
      Šajā produktu grupā nav mājsaimniecībām paredzētu trauku mazgājamās mašīnās lietojamo mazgāšanas līdzekļu un mazgāšanas līdzekļu, kurus ir paredzēts izmantot medicīnas ierīču mazgāšanas ierīcēs vai īpašās pārtikas rūpniecībā izmantotās iekārtās.
      Šajā produktu grupā neietilpst arī izsmidzināmi līdzekļi, kurus nedozē ar automātiska sūkņa palīdzību.
      2. pants
      Šajā lēmumā piemēro šādas definīcijas:

                  1)

                  “izmantotās vielas” ir ar nolūku pievienotas vielas, blakusprodukti un izejvielu piemaisījumi galaprodukta sastāvā (tostarp ūdenī šķīstošā apvalkā, ja tādu izmanto);

                  2)

                  “primārais iepakojums”:

                              a)

                              atsevišķās devas iesaiņojums un iepakojums (ieskaitot etiķeti, ja nepieciešams), kas jānoņem pirms lietošanas un ko izmanto, lai izveidotu mazāko pārdošanas vienību izplatīšanai galalietotājam vai patērētājam tirdzniecības vietā;

                              b)

                              visiem pārējiem produktu veidiem – iepakojums (ieskaitot etiķeti, ja nepieciešams), ko izmanto, lai izveidotu mazāko pārdošanas vienību izplatīšanai galalietotājam vai patērētājam tirdzniecības vietā;

                  3)

                  “mikroplastmasa” ir nešķīstošas makromolekulāras plastmasas daļiņas, kuru izmērs ir mazāks nekā 5 mm un kuras iegūtas kādā no turpmāk minētajiem procesiem:

                              a)

                              polimerizācijas procesā, piemēram, polipievienošanā vai polikondensācijā, vai citos līdzīgos procesos ar monomēriem un citām izejvielām;

                              b)

                              ķīmiski modificējot dabīgas vai sintētiskas makromolekulas;

                              c)

                              mikrobioloģiskā fermentācijā;

                  4)

                  “nanomateriāls” ir dabisks, kā blakusprodukts radies vai rūpnieciski ražots materiāls, kas satur daļiņas nesaistītā stāvoklī vai kā agregātus, vai kā aglomerātus un kur izmēru skaitliskajā sadalījumā vismaz 50 % daļiņu viens vai vairāki no ārējiem izmēriem ir 1–100 nm diapazonā (4).

            3. pants
      Regulā (EK) Nr. 66/2010 paredzēto ES ekomarķējumu piešķir tikai tādiem trauku mazgājamās mašīnās lietojamiem mazgāšanas līdzekļiem, kuri pieder pie šā lēmuma 1. pantā definētās produktu grupas “rūpniecībā un iestādēs izmantojami mazgāšanas līdzekļi, kas paredzēti trauku mazgājamām mašīnām” un atbilst šā lēmuma pielikumā noteiktajiem kritērijiem un ar tiem saistītajām novērtēšanas un verifikācijas prasībām.
      4. pants
      Produktu grupas “rūpniecībā un iestādēs izmantojami mazgāšanas līdzekļi, kas paredzēti trauku mazgājamām mašīnām” kritēriji un ar tiem saistītās novērtēšanas un verifikācijas prasības ir spēkā sešus gadus no šā lēmuma paziņošanas dienas.
      5. pants
      Administratīvām vajadzībām produktu grupai “rūpniecībā un iestādēs izmantojami mazgāšanas līdzekļi, kas paredzēti trauku mazgājamām mašīnām” piešķir kodu “038”.
      6. pants
      Lēmumu 2012/720/ES atceļ.
      7. pants
      1.   Atkāpjoties no 6. panta, tos pieteikumus par ES ekomarķējuma saņemšanu produktu grupā “rūpniecībā un iestādēs izmantojami mazgāšanas līdzekļi, kas paredzēti trauku mazgājamām mašīnām” ietilpstošajiem produktiem, kas iesniegti pirms šā lēmuma paziņošanas dienas, izvērtē saskaņā ar Lēmuma 2012/720/ES nosacījumiem.
      2.   Tie pieteikumi par ES ekomarķējuma saņemšanu produktu grupā “rūpniecībā un iestādēs izmantojami mazgāšanas līdzekļi, kas paredzēti trauku mazgājamām mašīnām” ietilpstošajiem produktiem, kas iesniegti divu mēnešu laikā no šā lēmuma paziņošanas dienas, drīkst būt sagatavoti atbilstoši Lēmuma 2012/720/ES kritērijiem vai atbilstoši šā lēmuma kritērijiem. Minētos pieteikumus izvērtē pēc tiem kritērijiem, saskaņā ar kuriem tie ir sagatavoti.
      3.   ES ekomarķējuma licences, kas piešķirtas saskaņā ar Lēmumā 2012/720/ES noteiktajiem kritērijiem, drīkst izmantot 12 mēnešus no šā lēmuma paziņošanas dienas.
      8. pants
      Šis lēmums ir adresēts dalībvalstīm.

         Briselē, 2017. gada 23. jūnijā

               Komisijas vārdā –

               Komisijas loceklis

            Karmenu VELLA

         (1)  OV L 27, 30.1.2010., 1. lpp.

         (2)  Komisijas 2012. gada 14. novembra Lēmums 2012/720/ES par ekoloģiskajiem kritērijiem ES ekomarķējuma piešķiršanai rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām (OV L 326, 24.11.2012., 25. lpp.).

         (3)  Eiropas Parlamenta un Padomes 2004. gada 31. marta Regula (EK) Nr. 648/2004 par mazgāšanas līdzekļiem (OV L 104, 8.4.2004., 1. lpp.).

         (4)  Komisijas 2011. gada 18. oktobra Ieteikums 2011/696/ES par nanomateriālu definīciju (OV L 275, 20.10.2011., 38. lpp.).

         PIELIKUMS

            PAMATINFORMĀCIJA

            ES EKOMARĶĒJUMA KRITĒRIJI

            Kritēriji ES ekomarķējuma piešķiršanai “rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām”

         KRITĒRIJI

                     1.

                     Toksiskums ūdens organismiem

                     2.

                     Bioloģiskās noārdīšanās spēja

                     3.

                     Ilgtspējīga palmu eļļas, palmu kodolu eļļas un to atvasinājumu ieguve

                     4.

                     Aizliegtas un ierobežota lietojuma vielas

                     5.

                     Iepakojums

                     6.

                     Piemērotība lietošanai

                     7.

                     Automātiskās dozēšanas sistēmas

                     8.

                     Informācija patērētājiem

                     9.

                     Informācija ES ekomarķējumā

               NOVĒRTĒŠANA UN VERIFIKĀCIJA
         a)   Prasības

         Konkrētas novērtēšanas un verifikācijas prasības ir norādītas katram kritērijam atsevišķi.
         Ja pieteikuma iesniedzējam kompetentajām iestādēm jāiesniedz deklarācijas, dokumentācija, analīžu rezultāti, testēšanas pārskati vai citi pierādījumi par atbilstību kritērijiem, tos var sagatavot pieteikuma iesniedzējs un/vai piegādātājs (piegādātāji).
         Kompetentajām iestādēm pirmkārt jāatzīst tādi apliecinājumi, kurus izdevušas struktūras, kas akreditētas atbilstīgi attiecīgajam saskaņotajam laboratoriskās testēšanas un kalibrēšanas standartam, un verifikācijas, ko veikušas struktūras, kas akreditētas atbilstīgi attiecīgajam saskaņotajam produktu, procesu un pakalpojumu sertifikācijas struktūru standartam. Akreditāciju veic saskaņā ar Eiropas Parlamenta un Padomes Regulu (EK) Nr. 765/2008 (1).
         Attiecīgā gadījumā var izmantot citas testēšanas metodes nekā tās, kuras ir norādītas katram kritērijam, ja pieteikumu novērtējošā kompetentā iestāde atzīst šādas metodes par līdzvērtīgām.
         Attiecīgā gadījumā kompetentās iestādes var pieprasīt iesniegt apliecinošus dokumentus un var veikt neatkarīgu verifikāciju vai apmeklējumus uz vietas.
         Priekšnoteikums ir tāds, ka produktam jāatbilst visām tās valsts (to valstu) piemērojamajām juridiskajām prasībām, kurā (kurās) produktu paredzēts laist tirgū. Pieteikuma iesniedzējs iesniedz deklarāciju par produkta atbilstību šai prasībai.
         Mazgāšanas līdzekļu datubāzes sarakstā (DID saraksts), kas ir pieejams ES ekomarķējuma tīmekļa vietnē, ir iekļautas daudzas no plašāk izmantojamām mazgāšanas līdzekļu un kosmētikas līdzekļu sastāvdaļām. Tas izmantojams datiem, pēc kuriem aprēķina robežatšķaidījumu (Critical Dilution Volume – CDV) un novērtē izmantoto vielu bioloģiskās noārdīšanās spēju. Attiecībā uz vielām, kuru nav DID sarakstā, sniegti norādījumi par to, kā aprēķināt vai ekstrapolēt attiecīgos datus.
         Kompetentajai iestādei iesniedz sarakstu ar visām izmantotajām vielām, norādot tirdzniecības nosaukumu (ja tāds ir), ķīmisko nosaukumu, CAS numuru, DID numuru, izmantoto vielu daudzumu, funkcijas un formu gatavajā produktā (tostarp ūdenī šķīstošajā apvalkā, ja tādu izmanto).
         Konservantus un krāsvielas norāda neatkarīgi no to koncentrācijas. Citas izmantotās vielas norāda, ja to koncentrācija ir vismaz 0,010 % (masas).
         Ar priedēkli “nano-”, kurš liekams iekavās, sarakstā skaidri norāda visas izmantotās vielas, kas ir nanomateriālu formā.
         Par katru izmantoto vielu, kas ir sarakstā, iesniedz drošības datu lapas (DDL) saskaņā ar Eiropas Parlamenta un Padomes Regulu (EK) Nr. 1907/2006 (2). Ja DDL par kādu vielu nav pieejama tāpēc, ka minētā viela ir daļa no maisījuma, pieteikuma iesniedzējs iesniedz DDL par maisījumu.
         b)   Mērījumu robežvērtības

         Visām izmantotajām vielām ir jāatbilst ekoloģiskajiem kritērijiem, kā noteikts 1. tabulā.

            1. tabula

            Rūpniecībā un iestādēs izmantojamos mazgāšanas līdzekļos, kas paredzēti trauku mazgājamām mašīnām, izmantotajām vielām piemērojamās robežvērtības pēc atsevišķiem kritērijiem (masas %)

                     Kritērija nosaukums

                     Virsmaktīvās vielas

                     Konservanti

                     Krāsvielas

                     Citi (piem., fermenti)

                     Toksiskums ūdens organismiem

                     ≥ 0,010

                     neierobežots (*1)

                     neierobežots (*1)

                     ≥ 0,010

                     Bioloģiskās noārdīšanās spēja

                     Virsmaktīvās vielas

                     ≥ 0,010

                     neattiecas

                     neattiecas

                     neattiecas

                     Bioloģiskās vielas

                     ≥ 0,010

                     neierobežots (*1)

                     neierobežots (*1)

                     ≥ 0,010

                     Ilgtspējīga palmu eļļas ieguve

                     ≥ 0,010

                     neattiecas

                     neattiecas

                     ≥ 0,010

                     Aizliegtas vai ierobežota lietojuma vielas

                     Konkrētas aizliegtas un ierobežota lietojuma vielas

                     neierobežots (*1)

                     neierobežots (*1)

                     neierobežots (*1)

                     neierobežots (*1)

                     Bīstamas vielas

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     neierobežots (*1)

                     neierobežots (*1)

                     neierobežots (*1)

                     neierobežots (*1)

                     Konservanti

                     neattiecas

                     neierobežots (*1)

                     neattiecas

                     neattiecas

                     Krāsvielas

                     neattiecas

                     neattiecas

                     neierobežots (*1)

                     neattiecas

                     Fermenti

                     neattiecas

                     neattiecas

                     neattiecas

                     neierobežots (*1)

               STANDARTDEVA
         Turpmāk minētās devas uzskata par standartdevām aprēķinos, ar kuriem dokumentē atbilstību ES ekomarķējuma kritērijiem, un tīrīšanas spējas testēšanā.
         Ražotāja lielākā ieteiktā deva, ar kuru iegūst vienu litru mazgāšanas šķīduma (norāda g uz litra mazgāšanas šķīduma vai ml uz litra mazgāšanas šķīduma) trim dažādām ūdens cietības pakāpēm (mīksts, vidējs, ciets ūdens).

            Novērtēšana un verifikācija. Pieteikuma iesniedzējs iesniedz produkta etiķeti vai lietošanas instrukciju ar dozēšanas informāciju.

            1. kritērijs. Toksiskums ūdens organismiem

         Produkta robežšķaidījums (CDVchronic
            ) nedrīkst pārsniegt turpmāk norādītās standartdevas robežvērtības:

                     Ūdens cietība
                     Produkta veids

                     Mīksts
                     (< 1,5 mmol CaCO3/l)
                     (l/l mazgāšanas šķīduma)

                     Vidējs
                     (1,5–2,5 mmol CaCO3/l)
                     (l/l mazgāšanas šķīduma)

                     Ciets
                     (> 2,5 mmol CaCO3/l)
                     (l/l mazgāšanas šķīduma)

                     Mērcēšanas līdzekļi

                     2 000

                     2 000

                     2 000

                     Trauku mazgājamās mašīnās lietojamie mazgāšanas līdzekļi

                     3 000

                     5 000

                     7 000

                     Daudzkomponentu sistēmas

                     3 000

                     4 000

                     5 000

                     Skalošanas līdzekļi

                     3 000

                     3 000

                     3 000

            Novērtēšana un verifikācija. Pieteikuma iesniedzējs iesniedz produkta CDVchronic
             vērtības aprēķinu. CDVchronic
             vērtības aprēķināšanas izklājlapa ir pieejama ES ekomarķējuma tīmekļa vietnē.
         Produktā izmantotas vielas (i) CDVchronic
             aprēķina pēc šādas formulas:

         kur:

                     deva (i)

                     –

                     vielas (i) masa (g) atskaites devā;

                     DF(i)

                     –

                     vielas (i) noārdīšanās koeficients;

                     TFchronic(i)

                     –

                     vielas (i) ilgstošas iedarbības toksiskuma koeficients.

               DF(i) un TFchronic(i) vērtības norādītas jaunākajā DID saraksta A daļā. Ja izmantotā viela A daļā nav norādīta, pieteikuma iesniedzējs šīs vērtības aplēš, izmantojot minētā saraksta B daļā aprakstīto pieeju, un pievieno saistīto dokumentāciju.

            2. kritērijs. Bioloģiskās noārdīšanās spēja

         a)   Virsmaktīvo vielu bioloģiskās noārdīšanās spēja

         Visām virsmaktīvajām vielām ir jābūt viegli (aerobi) noārdāmām.
         Visām virsmaktīvām vielām, kas klasificētas par bīstamām ūdens videi (akūts toksiskums, 1. kategorija (H400) vai hronisks toksiskums, 3. kategorija (H412) atbilstoši Eiropas Parlamenta un Padomes Regulai (EK) Nr. 1272/2008 (3)), papildus bioloģiski jānoārdās anaerobos apstākļos.
         b)   Organisko savienojumu bioloģiskās noārdīšanās spēja

         Tādu organisko vielu saturs produktā, kuras aerobos apstākļos bioloģiski nenoārdās (nepiemīt vieglas bionoārdīšanās spēja) (aNBO) un/vai anaerobos apstākļos bioloģiski nenoārdās (anNBO), standartdevā nedrīkst pārsniegt šādas robežvērtības:

                           aNBO (g/l mazgāšanas šķīduma)

                                 Ūdens cietība
                                 Produkta veids

                                 Mīksts
                                 < 1,5 mmol CaCO3/l

                                 Vidējs
                                 1,5–2,5 mmol CaCO3/l

                                 Ciets
                                 > 2,5 mmol CaCO3/l

                                 Mērcēšanas līdzekļi

                                 0,40

                                 0,40

                                 0,40

                                 Trauku mazgājamās mašīnās lietojamie mazgāšanas līdzekļi / daudzkomponentu sistēma

                                 0,40

                                 0,40

                                 0,40

                                 Skalošanas līdzekļi

                                 0,04

                                 0,04

                                 0,04

                           anNBO (g/l mazgāšanas šķīduma)

                                 Ūdens cietība
                                 Produkta veids

                                 Mīksts
                                 < 1,5 mmol CaCO3/l

                                 Vidējs
                                 1,5–2,5 mmol CaCO3/l

                                 Ciets
                                 > 2,5 mmol CaCO3/l

                                 Mērcēšanas līdzekļi

                                 0,40

                                 0,40

                                 0,40

                                 Trauku mazgājamās mašīnās lietojamie mazgāšanas līdzekļi/daudzkomponentu sistēma

                                 0,60

                                 1,00

                                 1,00

                                 Skalošanas līdzekļi

                                 0,04

                                 0,04

                                 0,04

            Novērtēšana un verifikācija. Pieteikuma iesniedzējs iesniedz dokumentāciju par virsmaktīvo vielu bioloģiskās noārdīšanās spēju, kā arī produkta aNBO un anNBO vērtības aprēķinu. Produkta aNBO un anNBO vērtības aprēķināšanai izmantojamā izklājlapa ir pieejama ES ekomarķējuma tīmekļa vietnē.
         Gan saistībā ar virsmaktīvo vielu noārdīšanās spēju, gan saistībā ar organisko savienojumu aNBO un anNBO vērtībām atsaucas uz jaunāko DID sarakstu.
         Izmantotajām vielām, kas nav iekļautas DID saraksta A daļā, atbilstīgi minētā saraksta B daļai norāda attiecīgo informāciju no literatūras vai citiem avotiem vai atbilstīgus testēšanas rezultātus, kas apliecina, ka šīm vielām piemīt bioloģiskās noārdīšanās spēja aerobos un anaerobos apstākļos.
         Ja iepriekš minētā dokumentācija par noārdīšanās spēju nav pieejama, izmantoto vielu, kas nav virsmaktīva viela, var atbrīvot no prasības par noārdīšanās spēju anaerobos apstākļos, ja tai piemīt viens no šādiem trim īpašību kopumiem:

                     1)

                     tā viegli noārdās un ir ar zemu adsorbcijas pakāpi (A < 25 %);

                     2)

                     tā viegli noārdās un ir ar augstu desorbcijas pakāpi (D > 75 %);

                     3)

                     tā viegli noārdās un nav bioakumulatīva (4).

               Absorbcijas/desorbcijas testēšanu veic atbilstoši ESAO 106. vadlīnijām.

            3. kritērijs. Ilgtspējīga palmu eļļas, palmu kodolu eļļas un to atvasinājumu ieguve

         Produktos izmantotajām vielām, kuras iegūtas no palmu eļļas vai palmu kodolu eļļas, jābūt iegūtām plantācijās, kas atbilst ilgtspējīgas ražošanas sertifikācijas shēmas prasībām, kuru noteikusi daudzpusēja organizācija ar plašu dalībnieku loku, tostarp ar NVO, nozares un valsts pārstāvjiem, un ar kuru tiek risināts vides ietekmējums, tostarp attiecībā uz augsni, bioloģisko daudzveidību, organiskā oglekļa uzkrājumiem un dabas resursu aizsardzību.

            Novērtēšana un verifikācija. Pieteikuma iesniedzējs ar trešo personu sertifikātiem un pārraudzības ķēdes apliecinājumiem pierāda, ka izmantoto vielu ražošanā lietotā palmu eļļa un palmu kodolu eļļa ir iegūta ilgtspējīgi pārvaldītās plantācijās.
         Pieņem sertifikātus, kas izsniegti shēmā Roundtable for Sustainable Palm Oil (RSPO) (identitātes saglabāšanas modelis, segregācijas modelis vai masas bilances modelis), vai citu līdzvērtīgu vai stingrāku ilgtspējīgas ražošanas shēmu sertifikātus.
         Palmu eļļas un palmu kodolu eļļas ķīmisko atvasinājumu ilgtspējību var pierādīt, izmantojot pasūtījuma un pieprasījuma sistēmas (book and claim), piemēram, GreenPalm sertifikātus vai līdzvērtīgu sistēmu sertifikātus, un iesniedzot ikgadējos progresa paziņojumos (ACOP) norādītos apjomus saistībā ar iepirktajiem un izmantotajiem GreenPalm sertifikātiem jaunākajā gada tirdzniecības periodā.

            4. kritērijs. Aizliegtas un ierobežota lietojuma vielas

         a)   Konkrētas aizliegtas un ierobežota lietojuma vielas

         i)   Aizliegtas vielas

         Turpmāk minētās vielas nedrīkst iekļaut produkta sastāvā nekādā koncentrācijā:

                     —

                     alkilfeniletoksilāti (APEO) un citi alkilfenilatvasinājumi,

                     —

                     atranols,

                     —

                     hloratranols,

                     —

                     dietilēntriamīnpentaetiķskābe (DTPA),

                     —

                     etilēndiamīna tetraetiķskābe (EDTA) un tās sāļi,

                     —

                     formaldehīds un tā izdalītāji (piem., 2-brom-2-nitropropān-1,3-diols, 5-brom-5-nitro-1,3-dioksāns, nātrija hidroksilmetilglicināts, diazolidinilurīnviela), izņemot formaldehīda piemaisījumus virsmaktīvās vielās, kuru pamatā ir polialkoksi ķīmiskie savienojumi, ja izmantotajā vielā koncentrācija nepārsniedz 0,010 % (masas),

                     —

                     glutāraldehīds,

                     —

                     hidroksiizoheksila 3-cikloheksēna karboksaldehīds (HICC),

                     —

                     mikroplastmasa,

                     —

                     nanosudrabs,

                     —

                     nitromuskusi un policikliskie muskusi,

                     —

                     perfluorētie alkilāti,

                     —

                     četraizvietotā amonija sāļi, kas bioloģiski viegli nenoārdās,

                     —

                     aktīva hlora savienojumi,

                     —

                     rodamīns B,

                     —

                     triklozāns,

                     —

                     3-jod-2-propinilbutilkarbamāts.

            Novērtēšana un verifikācija. Pieteikuma iesniedzējs iesniedz parakstītu atbilstības deklarāciju (vajadzības gadījumā kopā ar piegādātāju deklarācijām), kas apstiprina, ka iepriekš uzskaitītās vielas nav iekļautas produkta sastāvā neatkarīgi no to koncentrācijas.
         ii)   Ierobežota lietojuma vielas

         Turpmāk uzskaitītās vielas nedrīkst iekļaut produkta sastāvā, ja tiek pārsniegta norādītā koncentrācija:

                     —

                     2-metil-2H-izotiazol-3-ons: 0,0050 % (masas),

                     —

                     1,2-benzizotiazol-3(2H)-ons: 0,0050 % (masas),

                     —

                     5-hlor-2-metil-4-izotiazolīn-3-ons/2-metil-4-izotiazolīn-3-ons: 0,0015 % (masas).

               Kopējais fosfora (P) saturs, kas aprēķināts kā elementārais P, ir ierobežots līdz:

                     Produkta veids
                     (g/l mazgāšanas šķīduma)

                     Ūdens cietība (mmol CaCO3/l)

                     Mīksts (< 1,5)

                     Vidējs (1,5-2,5)

                     Ciets (> 2,5)

                     Mērcēšanas līdzekļi

                     0,08

                     0,08

                     0,08

                     Trauku mazgājamās mašīnās lietojamie mazgāšanas līdzekļi

                     0,15

                     0,30

                     0,50

                     Skalošanas līdzekļi

                     0,02

                     0,02

                     0,02

                     Daudzkomponentu sistēma

                     0,17

                     0,32

                     0,52

            Novērtēšana un verifikācija. Pieteikuma iesniedzējs sniedz turpmāk minētos dokumentus:

                     a)

                     ja ir izmantoti izotiazolinoni, parakstītu atbilstības deklarāciju (vajadzības gadījumā kopā ar piegādātāju deklarācijām), kas apstiprina, ka izotiazolinonu saturs nepārsniedz noteikto robežvērtību;

                     b)

                     parakstītu atbilstības deklarāciju (vajadzības gadījumā kopā ar piegādātāju deklarācijām), kas apstiprina, ka kopējais elementārā P saturs nepārsniedz noteikto robežvērtību. Deklarācijas pamato ar aprēķiniem par produkta kopējo P saturu.

               b)   Bīstamas vielas

         i)   Galaprodukts

         Galaprodukts nevar būt klasificēts un marķēts kā akūti toksisks, kā tāds, kuram ir toksiska ietekme uz konkrētu mērķorgānu, kā elpceļu vai ādas sensibilizators, kā tāds, kam ir kancerogēna, mutagēna vai toksiska ietekme uz reproduktīvo funkciju, vai kā bīstams ūdens videi, kā definēts Regulas (EK) Nr. 1272/2008 I pielikumā un atbilstoši sarakstam 2. tabulā.
         ii)   Izmantotās vielas

         Produkts nesatur izmantotās vielas koncentrācijā, kas pārsniedz 0,010 % (masas) no galaprodukta, ja šādas izmantotās vielas atbilst kritērijiem, lai tās klasificētu kā toksiskas, kā bīstamas ūdens videi, kā elpceļu vai ādas sensibilizatorus vai kā tādas, kam ir kancerogēna, mutagēna vai toksiska ietekme uz reproduktīvo funkciju, atbilstoši Regulas (EK) Nr. 1272/2008 I pielikumam un sarakstam 2. tabulā.
         Ja vispārīgās vai specifiskās robežkoncentrācijas, kas noteiktas saskaņā ar Regulas (EK) Nr. 1272/2008 10. pantu, ir stingrākas, izmanto tās.

            2. tabula

            Bīstamības klases, uz kurām attiecas ierobežojumi, un to kategorizācija

                     Akūts toksiskums

                     1. un 2. kategorija

                     3. kategorija

                     H300 Norijot iestājas nāve

                     H301 Toksisks, ja norīts

                     H310 Nonākot saskarē ar ādu, iestājas nāve

                     H311 Toksisks, ja nonāk saskarē ar ādu

                     H330 Ieelpojot iestājas nāve

                     H331 Toksisks ieelpojot

                     H304 Var izraisīt nāvi, ja norīts vai iekļūst elpceļos

                     EUH070 Toksisks saskarē ar acīm

                     Toksiska ietekme uz konkrētu mērķorgānu

                     1. kategorija

                     2. kategorija

                     H370 Izraisa orgānu bojājumus

                     H371 Var izraisīt orgānu bojājumus

                     H372 Izraisa orgānu bojājumus ilgstošas vai atkārtotas ekspozīcijas gadījumā

                     H373 Var izraisīt orgānu bojājumus ilgstošas vai atkārtotas ekspozīcijas gadījumā

                     Elpceļu un ādas sensibilizācija

                     1.A/1. kategorija

                     1.B kategorija

                     H317 Var izraisīt alerģisku ādas reakciju

                     H317 Var izraisīt alerģisku ādas reakciju

                     H334 Ja ieelpo, var izraisīt alerģiju vai astmas simptomus, vai apgrūtinātu elpošanu

                     H334 Ja ieelpo, var izraisīt alerģiju vai astmas simptomus, vai apgrūtinātu elpošanu

                     Kancerogēna, mutagēna vai toksiska ietekme uz reproduktīvo funkciju

                     1.A un 1.B kategorija

                     2. kategorija

                     H340 Var izraisīt ģenētiskus bojājumus

                     H341 Ir aizdomas, ka var izraisīt ģenētiskus bojājumus

                     H350 Var izraisīt vēzi

                     H351 Ir aizdomas, ka var izraisīt vēzi

                     H350i Var izraisīt vēzi ieelpojot

                     H360F Var negatīvi ietekmēt auglību

                     H361f Ir aizdomas, ka negatīvi ietekmē auglību

                     H360D Var nodarīt kaitējumu nedzimušam bērnam

                     H361d Ir aizdomas, ka var nodarīt kaitējumu nedzimušam bērnam

                     H360FD Var negatīvi ietekmēt auglību. Var nodarīt kaitējumu nedzimušam bērnam

                     H361fd Ir aizdomas, ka negatīvi ietekmē auglību. Ir aizdomas, ka var nodarīt kaitējumu nedzimušam bērnam

                     H360Fd Var negatīvi ietekmēt auglību. Ir aizdomas, ka var nodarīt kaitējumu nedzimušam bērnam

                     H362 Var nodarīt kaitējumu ar krūti barotam bērnam

                     H360Df Var nodarīt kaitējumu nedzimušam bērnam. Ir aizdomas, ka negatīvi ietekmē auglību

                     Bīstamība ūdens videi

                     1. un 2. kategorija

                     3. un 4. kategorija

                     H400 Ļoti toksisks ūdens organismiem

                     H412 Kaitīgs ūdens organismiem, ar ilglaicīgām sekām

                     H410 Ļoti toksisks ūdens organismiem, ar ilglaicīgām sekām

                     H413 Var radīt ilglaicīgas kaitīgas sekas ūdens organismiem

                     H411 Toksisks ūdens organismiem, ar ilglaicīgām sekām

                     Bīstamība ozona slānim

                     H420 Bīstams ozona slānim

               Šo kritēriju nepiemēro izmantotajām vielām, uz kurām attiecas Regulas (EK) Nr. 1907/2006 2. panta 7. punkta a) un b) apakšpunkts, kurā noteikti kritēriji, saskaņā ar kuriem minētās regulas IV un V pielikumā iekļautās vielas atbrīvo no prasībām par reģistrāciju, pakārtotajiem lietotājiem un izvērtēšanu. Lai noskaidrotu, vai šis atbrīvojums ir piemērojams, pieteikuma iesniedzējs pārbauda, vai produktā ir kādas izmantotās vielas, kuru koncentrācija pārsniedz 0,010 % (masas).
         3. tabulā uzskaitītajām vielām un maisījumiem 4. kritērija b) punkta ii) apakšpunktu nepiemēro.

            3. tabula

            Vielas, kurām piešķirts atbrīvojums

                     Viela

                     Bīstamības apzīmējums

                     Virsmaktīvās vielas

                     H400 Ļoti toksisks ūdens organismiem

                     H412 Kaitīgs ūdens organismiem, ar ilglaicīgām sekām

                     Subtilizīns

                     H400 Ļoti toksisks ūdens organismiem

                     H411 Toksisks ūdens organismiem, ar ilglaicīgām sekām

                     Fermenti (*2)

                     H317 Var izraisīt alerģisku ādas reakciju

                     H334 Ja ieelpo, var izraisīt alerģiju vai astmas simptomus, vai apgrūtinātu elpošanu

                        NTA kā piemaisījums MGDA un GLDA
                         (*3)

                     H351 Ir aizdomas, ka var izraisīt vēzi

            Novērtēšana un verifikācija. Pieteikuma iesniedzējs pierāda, ka galaprodukts un visas izmantotās vielas, kuru koncentrācija galaproduktā ir lielāka nekā 0,010 % (masas), atbilst šim kritērijam. Pieteikuma iesniedzējs iesniedz parakstītu atbilstības deklarāciju (vajadzības gadījumā kopā ar piegādātāju deklarācijām) vai DDL, kas apstiprina, ka neviena no šīm vielām tādā formā (formās) vai fizikālā stāvoklī (stāvokļos), kādā tās ir produkta sastāvā, neatbilst kritērijiem, lai tās klasificētu ar vienu vai vairākiem 2. tabulā minētajiem bīstamības apzīmējumiem.
         Attiecībā uz Regulas (EK) Nr. 1907/2006 IV un V pielikumā uzskaitītajām vielām, uz kurām neattiecas minētās regulas 2. panta 7. punkta a) un b) apakšpunktā paredzētais reģistrēšanas pienākums, atbilstību var apliecināt ar pieteikuma iesniedzēja deklarāciju.
         Pieteikuma iesniedzējs iesniedz parakstītu atbilstības deklarāciju (vajadzības gadījumā kopā ar piegādātāju deklarācijām) vai DDL, kas apstiprina, ka izmantotās vielas atbilst atbrīvojuma nosacījumiem.
         c)   Vielas, kas rada ļoti lielas bažas (SVHC)

         Galaprodukts nedrīkst saturēt izmantotās vielas, kuras ir identificētas atbilstoši Regulas (EK) Nr. 1907/2006 59. panta 1. punktā aprakstītajai procedūrai, ar kuru veido tādu vielu sarakstu, kas rada ļoti lielas bažas.

            Novērtēšana un verifikācija. Pieteikuma iesniedzējs iesniedz parakstītu atbilstības deklarāciju (vajadzības gadījumā kopā ar piegādātāju deklarācijām) vai DDL, kas apstiprina, ka produkts nesatur minētajā sarakstā iekļautās vielas.
         Pieteikuma iesniegšanas dienā pievieno norādi uz jaunāko sarakstu, kurā uzskaitītas vielas, kas rada ļoti lielas bažas.
         d)   Smaržvielas

         Rūpniecībā un iestādēs izmantojamie mazgāšanas līdzekļi, kas paredzēti trauku mazgājamām mašīnām, nedrīkst saturēt smaržvielas.

            Novērtēšana un verifikācija. Pieteikuma iesniedzējs iesniedz parakstītu atbilstības deklarāciju.
         e)   Konservanti

                     i)

                     Konservantus produktā var iekļaut tikai šā produkta saglabāšanai un tikai šim nolūkam piemērotās devās. Šī prasība neattiecas uz virsmaktīvām vielām, kurām var būt arī biocīdas īpašības.

                     ii)

                     Produkts var saturēt konservantus, ja tie nav bioakumulatīvi. Konservantu neuzskata par bioakumulatīvu, ja BCF ir < 100 vai log Kow < 3,0. Ja ir pieejama gan BCF, gan log Kow vērtība, izmanto lielāko izmērīto BCF vērtību.

                     iii)

                     Aizliegts uz iepakojuma vai kā citādi norādīt vai likt saprast, ka produktam ir pretmikrobu vai dezinficējoša iedarbība.

            Novērtēšana un verifikācija. Pieteikuma iesniedzējs iesniedz parakstītu atbilstības deklarāciju (vajadzības gadījumā kopā ar piegādātāju deklarācijām) un pievienoto konservantu DDL, kā arī informāciju par to BCF vai log Kow vērtību. Pieteikuma iesniedzējs iesniedz iepakojuma maketu.
         f)   Krāsvielas

         Produkta sastāvā esošās krāsvielas nedrīkst būt bioakumulatīvas.
         Krāsvielu neuzskata par bioakumulatīvu, ja BCF ir < 100 vai log Kow < 3,0. Ja ir pieejama gan BCF, gan log Kow vērtība, izmanto lielāko izmērīto BCF vērtību. Pārtikas krāsvielu gadījumā dokumentācija par bioakumulatīvo potenciālu nav jāiesniedz.

            Novērtēšana un verifikācija. Pieteikuma iesniedzējs iesniedz parakstītu atbilstības deklarāciju (vajadzības gadījumā kopā ar piegādātāju deklarācijām) un pievienoto krāsvielu DDL, kā arī informāciju par to BCF vai log Kow vērtību vai dokumentāciju, kas apliecina, ka krāsvielu ir atļauts izmantot pārtikā.
         g)   Fermenti

         Atļauts izmantot tikai kapsulētus fermentus (cietā veidā) un fermentus šķidrumu veidā.

            Novērtēšana un verifikācija. Pieteikuma iesniedzējs iesniedz parakstītu atbilstības deklarāciju (vajadzības gadījumā kopā ar piegādātāju deklarācijām) un pievienoto fermentu DDL.

            5. kritērijs. Iepakojums

         a)   Iepakojuma atpakaļnodošanas sistēmas

         Ja produktu piegādā iepakojumā, kas ir daļa no atpakaļnodošanas sistēmas, tad produktam nepiemēro prasības, kuras izklāstītas 5. kritērija b) un c) punktā.

            Novērtēšana un verifikācija. Pieteikuma iesniedzējs iesniedz parakstītu atbilstības deklarāciju un attiecīgu dokumentāciju, kurā aprakstīts vai pierādīts, ka iepakojumam ir izveidota atpakaļnodošanas sistēma.
         b)   Masas/lietderības attiecība (WUR)

         Produkta masas un lietderības attiecību (WUR) aprēķina tikai primārajam iepakojumam, un tā attiecībā uz standartdevu nepārsniedz turpmāk minētās vērtības.

                     Ūdens cietība
                     Produkta veids

                     Mīksts
                     < 1,5 mmol CaCO3/l
                     (g/l mazgāšanas šķīduma)

                     Vidējs
                     1,5–2,5 mmol CaCO3/l
                     (g/l mazgāšanas šķīduma)

                     Ciets
                     > 2,5 mmol CaCO3/l
                     (g/l mazgāšanas šķīduma)

                     Pulveri

                     0,8

                     1,4

                     2,0

                     Šķidrumi

                     1,0

                     1,8

                     2,5

               Primārais iepakojums, kurš izgatavots vairāk nekā no 80 % pārstrādātu materiālu, ir atbrīvots no šīs prasības.

            Novērtēšana un verifikācija. Pieteikuma iesniedzējs iesniedz produkta WUR vērtības aprēķinu. Ja produktu pārdod dažādos iepakojumos (t. i., ar dažādiem tilpumiem), aprēķinu iesniedz par katru iepakojuma izmēru, par kuru tiek piešķirts ES ekomarķējums.

            WUR aprēķina šādi:

            WUR = Σ ((Wi
             + Ui
            )/(Di
             * Ri
            ))
         kur:

                     Wi

                     –

                     primārā iepakojuma (i) masa (g);

                     Ui

                     –

                     tās primārā iepakojuma (i) daļas masa (g), kas nav pēc lietošanas nav atkārtoti pārstrādāts iepakojums. Ui = Wi, izņemot, ja pieteikuma iesniedzējs spēj pierādīt pretējo;

                     Di

                     –

                     atskaites devu skaits primārajā iepakojumā (i);

                     Ri

                     –

                     atkārtotas uzpildes koeficients; Ri = 1 (iepakojumu tam pašam mērķim neizmanto atkārtoti) vai Ri = 2 (ja pieteikuma iesniedzējs var dokumentāri pierādīt, ka iepakojuma sastāvdaļu var atkārtoti izmantot tam pašam mērķim, un ja pieteikuma iesniedzējs tirgo produktus atkārtotai uzpildei).

               Pieteikuma iesniedzējs iesniedz parakstītu atbilstības deklarāciju, ar ko ir apstiprināts pārstrādātā pēclietošanas materiāla saturs, un attiecīgo dokumentāciju. Iepakojumu uzskata par pārstrādātu iepakojumu pēc lietošanas, ja izejvielas, kas izmantotas iepakojumam, ir savāktas no iepakojuma ražotājiem izplatīšanas posmā vai patērēšanas posmā.
         c)   Otrreizējai pārstrādei piemērots dizains

         Plastmasas iepakojums ir izstrādāts tā, lai atvieglotu efektīvu pārstrādi, izvairoties lietot iespējamās piesārņojošās vielas vai nesavietojamus materiālus, par kuriem zināms, ka tie kavē atdalīšanu vai atkārtotu pārstrādi vai samazina pārstrādātā materiāla kvalitāti. Etiķete vai apvalks, aizvars un – vajadzības gadījumā – aizturpārklājumi vai nu atsevišķi, vai kopā neietver 4. tabulā minētos materiālus un sastāvdaļas. Šī prasība neattiecas uz sūkņa mehānismiem (tostarp uz izsmidzināmiem līdzekļiem).

            4. tabula

            Materiāli un sastāvdaļas, kas nav iepakojuma elementi

                     Iepakojuma elements

                     Aizliegtie materiāli un sastāvdaļas (*4)

                     Etiķete vai apvalks

                                 —

                                 PS etiķete vai apvalks, ko izmanto ar PET, PP vai HDPE pudeli,

                                 —

                                 PVC etiķete vai apvalks, ko izmanto ar PET, PP vai HDPE pudeli,

                                 —

                                 PETG etiķete vai apvalks ar PET pudeli,

                                 —

                                 jebkāds cits plastmasas materiāls apvalkiem vai etiķetēm ar blīvumu > 1g/cm3 ar PET pudeli,

                                 —

                                 jebkāds cits plastmasas materiāls apvalkiem vai etiķetēm ar blīvumu < 1g/cm3 ar PP vai HDPE pudeli,

                                 —

                                 etiķetes vai apvalki, kas ir metalizēti vai ir piemetināti pie iepakojuma (iekausētas etiķetes).

                     Aizvars

                                 —

                                 PS aizvars kopā ar PET, PP vai HDPE pudeli,

                                 —

                                 PVC aizvars kopā ar PET, PP vai HDPE pudeli,

                                 —

                                 PETG aizvari vai aizvara materiāls, kura blīvums > 1 g/cm3 kopā ar PET pudeli,

                                 —

                                 no metāla, stikla vai EVA izgatavoti aizvari, kurus nevar viegli atdalīt no pudeles,

                                 —

                                 silikona aizvari. Silikona aizvariem ar blīvumu < 1 g/cm3 kopā ar PET pudeli un silikona aizvariem ar blīvumu > 1g/cm3 kopā ar PEHD vai PP pudeli piemēro atbrīvojumu,

                                 —

                                 metāla folijas vai vāciņi, kas paliek piestiprināti pie pudeles vai aizvara pēc produkta atvēršanas.

                     Aizturpārklājumi

                     Poliamīds, funkcionāli poliolefīni, metalizēti un gaismu aizturoši aizturpārklājumi

            Novērtēšana un verifikācija. Pieteikuma iesniedzējs iesniedz parakstītu atbilstības deklarāciju, norādot iepakojuma materiāla (tostarp trauka, etiķetes vai apvalka, uzlīmju, aizvaru un aizturpārklājuma) sastāvu, un pievieno primārā iepakojuma fotogrāfijas vai tehniskos rasējumus.

            6. kritērijs. Piemērotība lietošanai

         Produkta tīrīšanas efektivitāte ir apmierinoša ražotāja ieteiktajā zemākajā temperatūrā un dozējumā pie attiecīgās ūdens cietības atbilstoši “Rūpniecībā un iestādēs izmantojamo mazgāšanas līdzekļu, kas paredzēti trauku mazgājamām mašīnām, efektivitātes testēšanas pamatdokumentam”, kurš pieejams ES ekomarķējuma tīmekļa vietnē (5).

            Novērtēšana un verifikācija. Pieteikuma iesniedzējs iesniedz dokumentāciju, kas apliecina, ka produkts ir testēts pamatdokumentā paredzētajos apstākļos un ka rezultāti liecina, ka produkts ir izpildījis vismaz minimālās prasības par tīrīšanas efektivitāti. Pieteikuma iesniedzējs attiecīgajā gadījumā iesniedz arī dokumentāciju, kas pierāda atbilstību tādām prasībām attiecībā uz laboratorijām, kuras vajadzības gadījumā iekļautas attiecīgajos saskaņotajos standartos par testēšanas un kalibrācijas laboratorijām.
         Var izmantot līdzvērtīgu efektivitātes testu, ja līdzvērtību ir novērtējusi un apstiprinājusi kompetentā iestāde.

            7. kritērijs. Automātiskās dozēšanas sistēmas

         Attiecībā uz daudzkomponentu sistēmām pieteikuma iesniedzējs nodrošina, ka produkts tiek izmantots automātiskā un kontrolētā dozēšanas sistēmā.
         Lai nodrošinātu pareizu devu automātiskās dozēšanas sistēmās, vismaz vienu reizi gadā licences periodā ir jāapmeklē to klientu telpas, kas produktu lieto, un šāda apmeklējuma laikā jāveic dozēšanas ierīces kalibrācija. Klientu apmeklējumus var veikt arī trešā persona.

            Novērtēšana un verifikācija. Pieteikuma iesniedzējs iesniedz parakstītu atbilstības deklarāciju un aprakstu par klientu apmeklējumu saturu, norādot, kas par tiem ir atbildīgs, un to biežumu.

            8. kritērijs. Informācija patērētājiem

         Produktam pievieno instrukcijas, kā to pareizi lietot, lai panāktu pēc iespējas lielāku produkta efektivitāti un līdz minimumam samazinātu atkritumu rašanos, un samazinātu ūdens piesārņošanu un resursu izmantošanu. Minētajām instrukcijām jābūt salasāmām vai jāietver grafisks attēlojums vai ikonas, kā arī tajās jābūt turpmāk minētajai informācijai.

                     a)

                        Dozēšanas instrukcijas

                     Dozēšanas instrukcijās norāda devu gramos vai mililitros un/vai citu mērvienību (piem., vāciņi, izsmidzināšanas reizes), kā arī ūdens cietības ietekmi uz dozēšanu.
                     Šī prasība neattiecas uz daudzkomponentu produktiem, kuru dozēšanu veic ar automātisku sistēmu.
                     Jānorāda ūdens cietība, kas visbiežāk novērojama apgabalā, kur produktu paredzēts tirgot, un informācija par to, kur šādas ziņas var iegūt.

                     b)

                        Informācija par iepakojuma iznīcināšanu

                     Uz primārā iepakojuma jābūt informācijai par iepakojuma atkārtotu izmantošanu, pārstrādi un pareizu iznīcināšanu.

                     c)

                        Vides informācija

                     Uz primārā iepakojuma jābūt tekstam par to, ka ir svarīgi izmantot pareizās devas, un informācijai par zemāko ieteikto temperatūru, lai līdz minimumam samazinātu enerģijas un ūdens patēriņu un samazinātu ūdens piesārņošanu.

            Novērtēšana un verifikācija. Pieteikuma iesniedzējs iesniedz parakstītu atbilstības deklarāciju un produkta etiķetes paraugu.

            9. kritērijs. Informācija ES ekomarķējumā

         Logotipam jābūt redzamam un skaidri salasāmam. Uz produkta norāda ES ekomarķējuma reģistrācijas/licences numuru, kuram jābūt salasāmam un skaidri redzamam.
         Pieteikuma iesniedzējs uz etiķetes var izvietot teksta aili, kurā ir šāds teksts:

                     —

                     mazāka ietekme uz ūdens vidi,

                     —

                     mazāk bīstamo vielu,

                     —

                     tīrīšanas efektivitāte ir testēta.

            Novērtēšana un verifikācija. Pieteikuma iesniedzējs iesniedz parakstītu atbilstības deklarāciju un produkta etiķetes paraugu vai iepakojuma maketu, uz kura izvietots ES ekomarķējums.

            (1)  Eiropas Parlamenta un Padomes 2008. gada 9. jūlija Regula (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93 (OV L 218, 13.8.2008., 30. lpp.).

            (2)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).
         (*1)
            “Neierobežots”: visas ar nolūku pievienotas vielas, blakusprodukti un izejvielu piemaisījumi neatkarīgi no koncentrācijas (konstatācijas analītiskā robežvērtība).

            (3)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

            (4)  Vielu neuzskata par bioakumulatīvu, ja BCF < 100 vai log Kow < 3,0. Ja ir pieejama gan BCF, gan log Kow vērtība, izmanto lielāko izmērīto BCF vērtību.

            (*2)  Arī stabilizatori un citas palīgvielas preparātos.

            (*3)  Koncentrācijās, kas izejvielā mazākas nekā 0,2 %, kamēr vien kopējā koncentrācija galaproduktā ir mazāka nekā 0,10 %.

            (*4)  EVA – etilēnvinilacetāts, HDPE – augsta blīvuma polietilēns, PET – polietilēntereftalāts, PETG – polietilēntereftalāta glikols-modificēts, PP – polipropilēns, PS – polistirols, PVC – polivinilhlorīds.

            (5)  Pieejams: [URL for protocol on EU Ecolabel website will be inserted later – currently all proposed protocol documents can be found in the Technical Report].


title: Lēmums Nr. U4 ( 2011. gada 13. decembris ) par atmaksāšanas procedūrām saskaņā ar Regulas (EK) Nr. 883/2004 65. panta 6. un 7. punktu un Regulas (EK) Nr. 987/2009 70. pantu  Dokuments attiecas uz EEZ un uz EK un Šveices nolīgumu

text:
               25.2.2012

               LV

               Eiropas Savienības Oficiālais Vēstnesis

               C 57/4

         LĒMUMS Nr. U4
   (2011. gada 13. decembris)
   par atmaksāšanas procedūrām saskaņā ar Regulas (EK) Nr. 883/2004 65. panta 6. un 7. punktu un Regulas (EK) Nr. 987/2009 70. pantu
   (Dokuments attiecas uz EEZ un uz EK un Šveices nolīgumu)
   2012/C 57/04
   ADMINISTRATĪVĀ KOMISIJA SOCIĀLĀS NODROŠINĀŠANAS SISTĒMU KOORDINĀCIJAI,
   ņemot vērā 72. panta a) punktu Eiropas Parlamenta un Padomes 2004. gada 29. aprīļa Regulā (EK) Nr. 883/2004 par sociālās nodrošināšanas sistēmu koordinēšanu, kurā paredzēts, ka Administratīvā komisija nodarbojas ar visiem administratīviem jautājumiem vai interpretācijas jautājumiem, kas radušies saistībā ar Regulas (EK) Nr. 883/2004 un Regulas (EK) Nr. 987/2009 noteikumiem,
   ņemot vērā Regulas (EK) Nr. 883/2004 65. panta 6. un 7. punktu,
   ņemot vērā Regulas (EK) Nr. 987/2009 70. pantu,
   rīkojoties saskaņā ar Regulas (EK) Nr. 883/2004 71. panta 2. punkta otrajā daļā izklāstītajiem nosacījumiem,
   tā kā:

               (1)

               Ar Regulas (EK) Nr. 883/2004 65. pantu ievieš atmaksāšanas mehānismu, lai nodrošinātu godīgāku finansiālo līdzsvaru starp dalībvalstīm gadījumos, kad bezdarbnieki dzīvo dalībvalstī, kura nav kompetentā valsts. Ar atmaksājumiem kompensē papildu finansiālo slogu, kas rodas dzīvesvietas dalībvalstij, kura nodrošina bezdarbnieka pabalstus saskaņā ar Regulas (EK) Nr. 883/2004 65. panta 5. punkta a) apakšpunktu un nav iekasējusi iemaksas no attiecīgajām personām to pēdējās darbības laikā citā dalībvalstī.

               (2)

               Bezdarbnieka pabalstus, ko saskaņā ar Regulas (EK) Nr. 65. panta 5. punkta a) apakšpunktu sniegusi dzīvesvietas dalībvalsts noteiktajā laikposmā, atmaksā dalībvalsts, kuras tiesību aktiem bezdarbnieks bijis pakļauts pēdējiem, neatkarīgi no pēdējās minētās dalībvalsts tiesību aktos noteiktajiem bezdarbnieka pabalstu piešķiršanas nosacījumiem.

               (3)

               Saskaņā ar Regulas (EK) Nr. 883/2004 65. panta 6. punkta ceturto teikumu pabalstu eksportēšanas laikposmu saskaņā ar minētā panta 5. punkta b) apakšpunktu var atņemt no atmaksāšanas perioda, tomēr citus laikposmus, kuros saņemti bezdarbnieka pabalsti no dalībvalsts, kurā attiecīgā persona ir veikusi pēdējo darbību, (jo īpaši saskaņā ar Regulas (EK) Nr. 883/2004 65. panta 1. punktu vai 2. punkta pēdējo teikumu) neatņem.

               (4)

               Kopīgi saskaņota labā prakse veicinās ātru un efektīvu atmaksājumu veikšanu starp iestādēm.

               (5)

               Jānodrošina pārskatāmība un jāsniedz norādījumi iestādēm, lai nodrošinātu to ES noteikumu vienotu un saskaņotu piemērošanu, kuri attiecas uz atmaksāšanas procedūrām saskaņā ar Regulas (EK) Nr. 883/2004 65. panta 6. un 7. punktu un Regulas (EK) Nr. 987/2009 70. pantu,

         IR NOLĒMUSI ŠĀDI.
   I.   ATMAKSĀŠANAS PROCEDŪRAS VISPĀRĒJIE PRINCIPI

               1.

               Ja bezdarbnieka pabalstus attiecīgajai personai saskaņā ar Regulas (EK) Nr. 883/2004 (turpmāk “pamatregula”) 65. panta 5. punkta a) apakšpunktu nodrošinājusi viņa/viņas dzīvesvietas valsts, minētā panta 6. un 7. punktā izklāstītie atmaksāšanas noteikumi paredz finansiālā sloga sadali starp dzīvesvietas dalībvalsti (turpmāk “kreditorvalsts”) un dalībvalsti, kuras tiesību aktiem pēdējiem bezdarbnieks bijis pakļauts (turpmāk “debitorvalsts”).

               2.

               Atlīdzības pieprasījumu nedrīkst noraidīt, pamatojoties uz to, ka attiecīgā persona nebūtu varējusi iegūt tiesības uz bezdarbnieka pabalstiem saskaņā ar debitorvalsts tiesību aktiem.

               3.

               Kreditorvalsts var pieprasīt atmaksāt summas tikai tad, ja attiecīgā persona, pirms kļūšanas par bezdarbnieku, ir izpildījusi nodarbinātības vai pašnodarbinātības periodus debitorvalstī un ja iepriekš minētajā debitorvalstī šādi periodi ir atzīti bezdarbnieka pabalstu piešķiršanai.

         II.   ATMAKSĀŠANAS PERIODA NOTEIKŠANA

               1.

               Pamatregulas 65. panta 6. un 7. punktā minēto triju vai piecu mēnešu periods, par kuru var pieprasīt atmaksāt summas (turpmāk “atmaksāšanas periods”), sākas pirmajā dienā, par kuru faktiski pienākas bezdarbnieka pabalsti. Atmaksāšanas periods beidzas, kad ir pagājis pamatregulas 65. panta 6. un 7. punktā noteiktais termiņš (trīs vai pieci mēneši), neatkarīgi no tiesību uz pabalstu vai pabalstu maksājumu samazināšanas, apturēšanas vai atcelšanas iepriekš minētajā periodā saskaņā ar kreditorvalsts tiesību aktiem.

               2.

               Jaunu atmaksāšanas pieprasījumu var iesniegt tikai tad, ja attiecīgā persona saskaņā ar pamatregulas 65. panta 5. punkta a) apakšpunktu atbilst kreditorvalsts tiesību aktu nosacījumiem, lai saņemtu jaunas tiesības uz pabalstu, un šī tiesību piešķiršana nav turpinājums iepriekšējam lēmumam par bezdarbnieka pabalstu piešķiršanu.

               3.

               Neatkarīgi no pamatregulas 65. panta 6. punkta ceturtā teikuma, citus periodus, kuros tiek saņemti bezdarbnieka pabalsti, ko maksā saskaņā ar debitorvalsts tiesību aktiem, neatņem no atmaksāšanas perioda.

         III.   ATMAKSĀŠANAS PERIODA PAGARINĀŠANA SASKAŅĀ AR PAMATREGULAS 65. PANTA 7. PUNKTU

               1.

               Saskaņā ar pamatregulas 65. panta 7. punktu atmaksāšanas periodu pagarina līdz pieciem mēnešiem, ja attiecīgā persona iepriekšējos 24 mēnešos pirms dienas, par kuru faktiski pienākas bezdarbnieka pabalsti, ir izpildījusi 12 mēnešu nodarbinātības vai pašnodarbinātības periodu, kas ir atzīts bezdarbnieka pabalstu piešķiršanai.

               2.

               Atmaksāšanas perioda pagarināšanu saskaņā ar pamatregulas 65. panta 7. punktu nedrīkst noraidīt, pamatojoties uz to, ka attiecīgā persona neiegūtu tiesības uz bezdarbnieka pabalstiem saskaņā ar debitorvalsts tiesību aktiem.

         IV.   ATMAKSĀJUMA MAKSIMĀLĀ APMĒRA NOTEIKŠANA SASKAŅĀ AR REGULAS (EK) Nr. 987/2009 70. PANTU (TURPMĀK “ĪSTENOŠANAS REGULA”)

               1.

               Atmaksājuma maksimālo apmēru, ko savstarpēji piemēro īstenošanas regulas 5. pielikumā uzskaitītās valstis un kas minēts iepriekš minētās regulas 70. pantā, paziņo Administratīvajai komisijai sešu mēnešu laikā pēc attiecīgā kalendārā gada beigām. Paziņojumu nosūta katra 5. pielikumā uzskaitītā dalībvalsts, un tajā norāda maksimālo apmēru, kas attiecas uz attiecīgo kalendāro gadu, kā arī izklāsta apmēra aprēķināšanas metodi.

         V.   DAŽĀDI NOTEIKUMI

               1.

               Gadījumā, ja debitorvalstij ir paziņots par atmaksāšanas pieprasījumu, tās bezdarbnieka pabalsta summas turpmāka maiņa, ko atmaksā ar atpakaļejošu spēku saskaņā ar kreditorvalsts tiesību aktiem, neietekmē pieprasījumu, par ko kreditorvalsts ir paziņojusi.

               2.

               Dzīvesvietas iestādes nodrošināto pabalstu “pilna summa” (pamatregulas 65. panta 6. punkta otrais teikums) ietver kreditorvalstij radušās bezdarbnieka pabalstu kopējās izmaksas pirms atskaitījumiem (“bruto summa”).

         VI.   NOSLĒGUMA NOTEIKUMI

               1.

               Atmaksāšanas noteikumi saskaņā ar pamatregulas 65. panta 6. un 7. punktu attiecas tikai uz pabalstiem, kas piešķirti, pamatojoties uz pamatregulas 65. panta 5. punkta a) apakšpunktu.

               2.

               Vadošais princips atmaksāšanas procedūru piemērošanā ir laba sadarbība iestāžu starpā, pragmatisms un elastīgums.

               3.

               Šo lēmumu publicē Eiropas Savienības Oficiālajā Vēstnesī.

               4.

               Šo lēmumu piemēro no otrā mēneša pirmās dienas pēc tā publicēšanas attiecībā uz visiem atmaksāšanas pieprasījumiem, kuri līdz minētajai dienai vēl nav nokārtoti.

            Administratīvās komisijas priekšsēdētāja

         Elżbieta ROŻEK


title: 2010/294/: Padomes Lēmums ( 2010. gada 10. maijs ) par pasākumu “Eiropas kultūras galvaspilsēta” 2014. gadā

text:
               22.5.2010

               LV

               Eiropas Savienības Oficiālais Vēstnesis

               L 126/24

         PADOMES LĒMUMS
   (2010. gada 10. maijs)
   par pasākumu “Eiropas kultūras galvaspilsēta” 2014. gadā
   (2010/294/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Lēmumu Nr. 1622/2006/EK (2006. gada 24. oktobris), ar ko nosaka Kopienas rīcību pasākumam “Eiropas kultūras galvaspilsēta” no 2007. līdz 2019. gadam (1), un jo īpaši tā 9. panta 3. punktu,
   ņemot vērā atlases žūrijas 2009. gada septembra ziņojumus par Eiropas kultūras galvaspilsētu atlasi Zviedrijā un Latvijā un Eiropas Parlamenta sniegto atzinumu,
   ņemot vērā, ka Lēmuma Nr. 1622/2006/EK 4. pantā minētie kritēriji ir pilnībā izpildīti,
   ņemot vērā Komisijas 2010. gada 23. aprīļa ieteikumu,
   IR PIEŅĒMUSI ŠO LĒMUMU.
   Vienīgais pants
   Par Eiropas kultūras galvaspilsētām 2014. gadā izrauga Ūmeo (Zviedrijā) un Rīgu (Latvijā).

      Briselē, 2010. gada 10. maijā

            Padomes vārdā –

            priekšsēdētāja

         Á. GONZÁLEZ-SINDE REIG

      (1)  OV L 304, 3.11.2006., 1. lpp.


Svarīgs juridisks paziņojums

|

2013/106/ES: Eiropadomes Lēmums ( 2012. gada 11. maijs ) par to, lai dalībvalstu valdību pārstāvju konferencē izskatītu Īrijas valdības ierosināto Līgumu grozījumu Protokola par Īrijas tautas bažām saistībā ar Lisabonas līgumu veidā, kas jāpievieno Līgumam par Eiropas Savienību un Līgumam par Eiropas Savienības darbību, un par to, lai nesasauktu Konventu - Protokols par Īrijas tautas bažām saistībā ar Lisabonas līgumu

Oficiālais Vēstnesis L 060 , 02/03/2013 Lpp. 0129 - 0139

		Eiropadomes Lēmums( 2012. gada 11. maijs)par to, lai dalībvalstu valdību pārstāvju konferencē izskatītu Īrijas valdības ierosināto Līgumu grozījumu Protokola par Īrijas tautas bažām saistībā ar Lisabonas līgumu veidā, kas jāpievieno Līgumam par Eiropas Savienību un Līgumam par Eiropas Savienības darbību, un par to, lai nesasauktu Konventu(2013/106/ES)EIROPADOME,ņemot vērā Līgumu par Eiropas Savienību un jo īpaši tā 48. panta 3. punktu,ņemot vērā Īrijas valdības 2011. gada 20. jūlijā Padomei iesniegto priekšlikumu Līgumu grozījumam, kuru Padome 2011. gada 12. oktobrī iesniedza Eiropadomei,ņemot vērā, ka Eiropas Parlaments ir piekritis nesasaukt Konventu [1],ņemot vērā Eiropas Parlamenta atzinumu [2],pēc priekšlikuma paziņošanas valstu parlamentiem,ņemot vērā Eiropas Komisijas atzinumu [3],tā kā:(1) 2009. gada 18.– 19. jūnijā Eiropadomē sanākušie 27 Eiropas Savienības dalībvalstu valstu vai valdību vadītāji pieņēma Lēmumu par Īrijas tautas bažām saistībā ar Lisabonas līgumu un paziņoja, ka, noslēdzot nākamo pievienošanās līgumu, viņi minētā lēmuma noteikumus izklāstīs protokolā, kas saskaņā ar to attiecīgajām konstitucionālajām prasībām jāpievieno Līgumam par Eiropas Savienību (LES) un Līgumam par Eiropas Savienības darbību (LESD).(2) 2011. gada 20. jūlijā Īrijas valdība saskaņā ar LES 48. panta 2. punkta pirmo teikumu iesniedza priekšlikumu veikt grozījumu Līgumos Protokola par Īrijas tautas bažām saistībā ar Lisabonas līgumu veidā.(3) 2011. gada 12. oktobrī Padome saskaņā ar LES 48. panta 2. punkta trešo teikumu iesniedza Īrijas valdības priekšlikumu Eiropadomei. Par to paziņoja arī valstu parlamentiem.(4) 2011. gada 23. oktobra sanāksmē Eiropadome saskaņā ar LES 48. panta 3. punkta pirmo daļu nolēma par ierosinātajiem grozījumiem apspriesties ar Eiropas Parlamentu un Komisiju. Saskaņā ar LES 48. panta 3. punkta otro daļu Eiropadome arī nolēma lūgt Eiropas Parlamentam piekrišanu nesasaukt Konventu, jo tā uzskatīja, ka ierosināto grozījumu apjoms neattaisno Konventa sasaukšanu.(5) 2012. gada 18. aprīlī Eiropas Parlaments pieņēma labvēlīgu atzinumu par ierosinātajiem grozījumiem. Tas arī deva piekrišanu nesasaukt Konventu, jo to neattaisno ierosināto grozījumu apjoms. 2012. gada 4. maijā Komisija pieņēma labvēlīgu atzinumu par ierosinātajiem grozījumiem.(6) Tādēļ ir lietderīgi, ja saskaņā ar LES 48. panta 3. punkta otro daļu Eiropadome pieņem lēmumu, ka dalībvalstu valdību pārstāvju konferencei būtu jāizskata Īrijas valdības ierosinātie grozījumi, nosaka konferences darba uzdevumu un nolemj nesasaukt Konventu,IR PIEŅĒMUSI ŠO LĒMUMU.1. pantsEiropadome ar šo nolemj, ka dalībvalstu valdību pārstāvju konference izskata Īrijas valdības ierosināto Līgumu grozījumu Protokola par Īrijas tautas bažām saistībā ar Lisabonas līgumu veidā, kas jāpievieno Līgumam par Eiropas Savienību un Līgumam par Eiropas Savienības darbību tādā redakcijā, kas ir pievienota šim lēmumam; tas būs minētās konferences darba uzdevums. Ņemot vērā ierosināto grozījumu apjomu, nesasauc Konventu saskaņā ar Līguma par Eiropas Savienību 48. panta 3. punktu.2. pantsŠis lēmums stājas spēkā tā pieņemšanas dienā.Briselē, 2012. gada 11. maijāEiropadomes vārdā –priekšsēdētājsH. van Rompuy[1] 2012. gada 18. aprīļa piekrišana (Oficiālajā Vēstnesī vēl nav publicēta).[2] 2012. gada 18. aprīļa atzinums (Oficiālajā Vēstnesī vēl nav publicēts).[3] 2012. gada 4. maija atzinums (Oficiālajā Vēstnesī vēl nav publicēts).--------------------------------------------------Protokolspar Īrijas tautas bažām saistībā ar Lisabonas līgumuBEĻĢIJAS KARALISTE,BULGĀRIJAS REPUBLIKA,ČEHIJAS REPUBLIKA,DĀNIJAS KARALISTE,VĀCIJAS FEDERATĪVĀ REPUBLIKA,IGAUNIJAS REPUBLIKA,ĪRIJA,GRIEĶIJAS REPUBLIKA,SPĀNIJAS KARALISTE,FRANCIJAS REPUBLIKA,ITĀLIJAS REPUBLIKA,KIPRAS REPUBLIKA,LATVIJAS REPUBLIKA,LIETUVAS REPUBLIKA,LUKSEMBURGAS LIELHERCOGISTE,UNGĀRIJA,MALTA,NĪDERLANDES KARALISTE,AUSTRIJAS REPUBLIKA,POLIJAS REPUBLIKA,PORTUGĀLES REPUBLIKA,RUMĀNIJA,SLOVĒNIJAS REPUBLIKA,SLOVĀKIJAS REPUBLIKA,SOMIJAS REPUBLIKA,ZVIEDRIJAS KARALISTE,LIELBRITĀNIJAS UN ZIEMEĻĪRIJAS APVIENOTĀ KARALISTE,turpmāk "AUGSTĀS LĪGUMSLĒDZĒJAS PUSES",ATGĀDINOT Eiropadomē sanākušo Eiropas Savienības 27 dalībvalstu valstu vai valdību vadītāju 2009. gada 18. un 19. jūnija lēmumu par Īrijas tautas bažām saistībā ar Lisabonas līgumu,ATGĀDINOT Eiropadomē sanākušo valstu vai valdību vadītāju 2009. gada 18. un 19. jūnija deklarāciju, ka, noslēdzot nākamo pievienošanās līgumu, viņi minētā lēmuma noteikumus izklāstīs protokolā, kas saskaņā ar to attiecīgajām konstitucionālajām prasībām jāpievieno Līgumam par Eiropas Savienību un Līgumam par Eiropas Savienības darbību,ŅEMOT VĒRĀ to, ka Augstās līgumslēdzējas puses ir parakstījušas Līgumu starp Augstajām līgumslēdzējām pusēm un Horvātijas Republiku par Horvātijas Republikas pievienošanos Eiropas Savienībai,IR VIENOJUŠĀS par šādiem noteikumiem, ko pievieno Līgumam par Eiropas Savienību un Līgumam par Eiropas Savienības darbību.I SADAĻATIESĪBAS UZ DZĪVĪBU, ĢIMENI UN IZGLĪTĪBU1. pantsLisabonas līguma noteikumi, ar kuriem piešķir juridisku statusu Eiropas Savienības Pamattiesību hartai, un minētā Līguma noteikumi brīvības, drošības un tiesiskuma jomā nekādi neiespaido apjomu un piemērojamību Īrijas Konstitūcijas 40.3.1., 40.3.2. un 40.3.3. pantā paredzētajai aizsardzībai saistībā ar tiesībām uz dzīvību, 41. pantā paredzētajai ģimenes aizsardzībai un 42. pantā un 44.2.4. un 44.5.5. pantā paredzētajai aizsardzībai saistībā ar tiesībām uz izglītību.II SADAĻANODOKĻU POLITIKA2. pantsLisabonas līguma noteikumi neko un nevienai dalībvalstij nemaina Eiropas Savienības kompetences apjomā vai īstenošanā nodokļu jomā.III SADAĻADROŠĪBA UN AIZSARDZĪBA3. pantsSavienības starptautiskās darbības virzītājspēks ir šādi principi – demokrātija, tiesiskums, cilvēktiesību un pamatbrīvību universālums un nedalāmība, cilvēka cieņas neaizskaramība, vienlīdzības un solidaritātes princips, kā arī Apvienoto Nāciju Organizācijas Statūtu un starptautisko tiesību principu ievērošana.Savienības kopējā drošības un aizsardzības politika ir kopējās ārpolitikas un drošības politikas sastāvdaļa, un tā nodrošina Savienības darbības spēju, lai veiktu misijas ārpus Savienības nolūkā nodrošināt miera uzturēšanu, novērst konfliktus un stiprināt starptautisko drošību saskaņā ar Apvienoto Nāciju Organizācijas Statūtu principiem.Tā neskar ne dalībvalstu, tostarp Īrijas, drošības un aizsardzības politiku, ne dalībvalstu pienākumus.Lisabonas līgums neietekmē un neskar Īrijas tradicionālo militārās neitralitātes politiku.Dalībvalstu – tostarp Īrijas, kas rīkojas solidaritātes gaisotnē, un neskarot tās tradicionālo militārās neitralitātes politiku – kompetencē būs noteikt, kāda veida palīdzību vai atbalstu sniegt dalībvalstij, kura ir teroristu uzbrukuma upuris vai bruņotas agresijas upuris savā teritorijā.Jebkāds lēmums pāriet uz kopēju aizsardzību būs jāpieņem ar Eiropadomes vienprātīgu lēmumu. Dalībvalstīm, tostarp Īrijai, saskaņā ar Lisabonas līguma noteikumiem un savām attiecīgajām konstitucionālajām prasībām būtu jālemj par kopējas aizsardzības pieņemšanu vai nepieņemšanu.Šīs sadaļas noteikumi neskar un neietekmē nevienas citas dalībvalsts nostāju vai politiku drošības un aizsardzības jomā.Tāpat katras dalībvalsts kompetencē ir saskaņā ar Lisabonas līguma noteikumiem un jebkādām savām iekšējām juridiskajām prasībām izlemt, vai piedalīties pastāvīgā strukturētā sadarbībā vai Eiropas Aizsardzības aģentūrā.Lisabonas līgumā nav paredzēts ne veidot Eiropas armiju, ne arī noteikt dienestu kādos militāros formējumos.Tas neiespaido Īrijas vai ikvienas citas dalībvalsts tiesības noteikt savu aizsardzības un drošības izdevumu būtību un apjomu, kā arī savu aizsardzības spēju būtību.Īrijas vai ikvienas citas dalībvalsts kompetencē būs saskaņā ar savām iekšējām juridiskajām prasībām lemt par piedalīšanos vai nepiedalīšanos kādā militārā operācijā.IV SADAĻANOBEIGUMA NOTEIKUMI4. pantsŠis protokols paliek atklāts parakstīšanai Augstajām līgumslēdzējām pusēm līdz 2012. gada 30. jūnijam.Augstās līgumslēdzējas puses un, ja šis protokols nav stājies spēkā dienā, kad Horvātijas Republika pievienojas Eiropas Savienībai, Horvātijas Republika šo protokolu ratificē saskaņā ar savām attiecīgajām konstitucionālajām prasībām. Ratifikācijas instrumentus deponē Itālijas Republikas valdībai.Šis protokols, ja iespējams, stājas spēkā 2013. gada 30. jūnijā ar noteikumu, ka ir deponēti visi ratifikācijas instrumenti, vai – ja tas nav noticis – nākamā mēneša pirmajā dienā pēc tam, kad ratifikācijas instrumentu deponējusi pēdējā dalībvalsts.5. pantsŠā protokola oriģinālu vienā eksemplārā angļu, bulgāru, čehu, dāņu, franču, grieķu, nīderlandiešu, igauņu, itāļu, īru, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā deponē Itālijas Republikas valdības arhīvā; visi teksti ir vienlīdz autentiski, un Itālijas Republikas valdība izsniedz apliecinātu kopiju visu pārējo dalībvalstu valdībām.Kad Horvātijas Republika uzņēmusies šā protokola saistības, ievērojot 2. pantu Aktā par Horvātijas Republikas pievienošanās nosacījumiem, tekstu horvātu valodā, kas ir vienlīdz autentisks tāpat kā teksti, kas minēti pirmajā daļā, arī deponē Itālijas Republikas valdības arhīvā, un Itālijas Republika izsniedz apliecinātu kopiju visām pārējo dalībvalstu valdībām.TO APLIECINOT, pilnvarotie ir parakstījuši šo protokolu.Съставено в Брюксел на тринадесети юни две хиляди и дванадесета година.Hecho en Bruselas, el trece de junio de dos mil doce.V Bruselu dne třináctého června dva tisíce dvanáct.Udfærdiget i Bruxelles den trettende juni to tusind og tolv.Geschehen zu Brüssel am dreizehnten Juni zweitausendzwölf.Kahe tuhande kaheteistkümnenda aasta juunikuu kolmeteistkümnendal päeval Brüsselis.Έγινε στις Βρυξέλλες, στις δέκα τρεις Ιουνίου δύο χιλιάδες δώδεκα.Done at Brussels on the thirteenth day of June in the year two thousand and twelve.Fait à Bruxelles, le treize juin deux mille douze.Arna dhéanamh sa Bhruiséil, an tríú lá déag de Mheitheamh an bhliain dhá mhíle agus a dó dhéag.Fatto a Bruxelles, addì tredici giugno duemiladodici.Briselē, divi tūkstoši divpadsmitā gada trīspadsmitajā jūnijā.Priimta du tūkstančiai dvyliktų metų birželio tryliktą dieną Briuselyje.Kelt Brüsszelben, a kétezer-tizenkettedik év június havának tizenharmadik napján.Magħmul fi Brussell, fit- tlettax-il jum ta’ Ġunju tas-sena elfejn u tnax.Gedaan te Brussel, de dertiende juni tweeduizend twaalf.Sporządzono w Brukseli dnia trzynastego czerwca roku dwa tysiące dwunastego.Feito em Bruxelas, em treze de junho de dois mil e doze.Întocmit la Bruxelles la treisprezece iunie două mii doisprezece.V Bruseli dňa trinásteho júna dvetisícdvanásť.V Bruslju, dne trinajstega junija leta dva tisoč dvanajst.Tehty Brysselissä kolmantenatoista päivänä kesäkuuta vuonna kaksituhattakaksitoista.Som skedde i Bryssel den trettonde juni tjugohundratolv.Voor het Koninkrijk BelgiëPour le Royaume de BelgiqueFür das Königreich Belgien+++++ TIFF +++++Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.За Република България+++++ TIFF +++++Za Českou republiku+++++ TIFF +++++For Kongeriget Danmark+++++ TIFF +++++Für die Bundesrepublik Deutschland+++++ TIFF +++++Eesti Vabariigi nimel+++++ TIFF +++++Thar cheann Na hÉireannFor Ireland+++++ TIFF +++++Για την Ελληνική Δημοκρατία+++++ TIFF +++++Por el Reino de España+++++ TIFF +++++Pour la République française+++++ TIFF +++++Per la Repubblica italiana+++++ TIFF +++++Για την Κυπριακή Δημοκρατία+++++ TIFF +++++Latvijas Republikas vārdā –+++++ TIFF +++++Lietuvos Respublikos vardu+++++ TIFF +++++Pour le Grand-Duché de Luxembourg+++++ TIFF +++++Magyarország részéről+++++ TIFF +++++Għal Malta+++++ TIFF +++++Voor het Koninkrijk der Nederlanden+++++ TIFF +++++Für die Republik Österreich+++++ TIFF +++++W imieniu Rzeczypospolitej Polskiej+++++ TIFF +++++Pela República Portuguesa+++++ TIFF +++++Pentru România+++++ TIFF +++++Za Republiko Slovenijo+++++ TIFF +++++Za Slovenskú republiku+++++ TIFF +++++Suomen tasavallan puolestaFör Republiken Finland+++++ TIFF +++++För Konungariket Sverige+++++ TIFF +++++For the United Kingdom of Great Britain and Northern Ireland+++++ TIFF +++++--------------------------------------------------


title: Padomes Lēmums (ES) 2017/443 (2017. gada 6. marts), ar ko nosaka nostāju, kas Eiropas Savienības vārdā jāieņem attiecīgajās ANO Eiropas Ekonomikas komisijas komitejās attiecībā uz priekšlikumiem par grozījumiem ANO Noteikumos Nr. 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 un 138, kā arī attiecībā uz vienu priekšlikumu par grozījumiem Konsolidētajā rezolūcijā par transportlīdzekļu konstrukciju (R.E.3), izmantojot pamatnostādnes par kiberdrošību un datu aizsardzību

text:
               14.3.2017

               LV

               Eiropas Savienības Oficiālais Vēstnesis

               L 67/82

         PADOMES LĒMUMS (ES) 2017/443
   (2017. gada 6. marts),
   ar ko nosaka nostāju, kas Eiropas Savienības vārdā jāieņem attiecīgajās ANO Eiropas Ekonomikas komisijas komitejās attiecībā uz priekšlikumiem par grozījumiem ANO Noteikumos Nr. 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 un 138, kā arī attiecībā uz vienu priekšlikumu par grozījumiem Konsolidētajā rezolūcijā par transportlīdzekļu konstrukciju (R.E.3), izmantojot pamatnostādnes par kiberdrošību un datu aizsardzību
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar Padomes Lēmumu 97/836/EK (1) Savienība ir pievienojusies ANO Eiropas Ekonomikas komisijas (ANO EEK) Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”).

               (2)

               Saskaņā ar Padomes Lēmumu 2000/125/EK (2) Savienība ir pievienojusies Nolīgumam par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”).

               (3)

               Ar Eiropas Parlamenta un Padomes Direktīvu 2007/46/EK (3) dalībvalstu apstiprināšanas sistēmas aizstāja ar Savienības apstiprināšanas procedūru un izveidoja saskaņotu sistēmu, kas ietver administratīvus noteikumus un vispārējas tehniskās prasības visiem jaunajiem transportlīdzekļiem, sistēmām, sastāvdaļām un atsevišķām tehniskām vienībām. Ar minēto direktīvu ANO noteikumus, kas pieņemti saskaņā ar Pārskatīto 1958. gada nolīgumu, iekļāva ES tipa apstiprināšanas sistēmā vai nu kā tipa apstiprināšanas prasības, vai kā Savienības tiesību aktu alternatīvas. Kopš ir pieņemta minētā direktīva, Savienības tiesību aktos ES tipa apstiprināšanas sistēmā aizvien biežāk iekļauj šādus ANO noteikumus.

               (4)

               Ņemot vērā pieredzi un tehnikas sasniegumus, ir jāpielāgo tehnikas attīstībai prasības attiecībā uz dažiem elementiem vai rādītājiem, uz kuriem attiecas ANO Noteikumi Nr. 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 un 138.

               (5)

               Lai paredzētu vienotus noteikumus par transportlīdzekļu konstrukciju, būtu jāgroza Konsolidētā rezolūcija par transportlīdzekļu konstrukciju (R.E.3), izmantojot pamatnostādnes par kiberdrošību un datu aizsardzību, netraucējot pašreizējo attīstību, kas Savienības līmenī notiek saistībā ar sadarbīgu, satīklotu un automatizētu braukšanu.

               (6)

               Tādēļ ir atbilstīgi noteikt nostāju, kas attiecībā uz minēto ANO aktu pieņemšanu Savienības vārdā jāieņem attiecīgajās ANO EEK komitejās, proti, Pārskatītā 1958. gada nolīguma Administratīvajā komitejā un Paralēlā nolīguma Izpildu komitejā,

         IR PIEŅĒMUSI ŠO LĒMUMU.
   1. pants
   Nostāja, kas Savienības vārdā jāieņem Pārskatītā 1958. gada nolīguma Administratīvajā komitejā un Paralēlā nolīguma Izpildu komitejā laikposmā no 2017. gada 13. līdz 17. martam, ir balsošanā atbalstīt šā lēmuma pielikumā uzskaitītos priekšlikumus.
   2. pants
   Šis lēmums stājas spēkā tā pieņemšanas dienā.

      Briselē, 2017. gada 6. martā

            Padomes vārdā –

            priekšsēdētājs

         R. GALDES

      (1)  Padomes Lēmums 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada Nolīgums”) ( OV L 346, 17.12.1997., 78. lpp.).

      (2)  Padomes Lēmums 2000/125/EK (2000. gada 31. janvāris) par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”) (OV L 35, 10.2.2000., 12. lpp.).

      (3)  Eiropas Parlamenta un Padomes Direktīva 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (“pamatdirektīva”) (OV L 263, 9.10.2007., 1. lpp.).

      PIELIKUMS

                  Nosaukums darba kārtībā

                  Dokumenta atsauce

                  Priekšlikums par Noteikumu Nr. 3 (Atpakaļatstarojošās ierīces) 02. grozījumu sērijas 17. papildinājumu

                  ECE/TRANS/WP.29/2017/19

                  Priekšlikums par Noteikumu Nr. 4 (Pakaļējās numura zīmes apgaismošana) 18. papildinājumu

                  ECE/TRANS/WP.29/2017/20

                  Priekšlikums par Noteikumu Nr. 6 (Virzienrādītāji) 01. grozījumu sērijas 27. papildinājumu

                  ECE/TRANS/WP.29/2017/21

                  Priekšlikums par Noteikumu Nr. 7 (Gabarītgaismas lukturi, bremžu signāllukturi un kontūrgaismas lukturi) 02. grozījumu sērijas 26. papildinājumu

                  ECE/TRANS/WP.29/2017/22

                  Priekšlikums par 2. labojumu Noteikumu Nr. 13 (Smago transportlīdzekļu bremžu sistēma) 8. pārskatītajā redakcijā

                  ECE/TRANS/WP.29/2017/45

                  Priekšlikums par Noteikumu Nr. 19 (Priekšējie miglas lukturi) 04. grozījumu sērijas 9. papildinājumu

                  ECE/TRANS/WP.29/2017/23

                  Priekšlikums par Noteikumu Nr. 23 (Atpakaļgaitas lukturi) 21. papildinājumu

                  ECE/TRANS/WP.29/2017/24

                  Priekšlikums par Noteikumu Nr. 27 (Brīdinājuma trīsstūri) 04. grozījumu sērijas 1. papildinājumu

                  ECE/TRANS/WP.29/2017/25

                  Priekšlikums par Noteikumu Nr. 28 (Skaņas signālierīces) 5. papildinājumu

                  ECE/TRANS/WP.29/2017/3

                  Priekšlikums par Noteikumu Nr. 38 (Pakaļējie miglas lukturi) 18. papildinājumu

                  ECE/TRANS/WP.29/2017/26

                  Priekšlikums par Noteikumu Nr. 39 (Spidometrs un odometrs) 01. grozījumu sērijas 1. papildinājumu

                  ECE/TRANS/WP.29/2017/11

                  Priekšlikums par Noteikumu Nr. 43 (Bezšķembu stiklojuma materiāls) 01. grozījumu sērijas 5. papildinājumu

                  ECE/TRANS/WP.29/2017/12

                  Priekšlikums par Noteikumu Nr. 45 (Priekšējo lukturu tīrītāji) 01. grozījumu sērijas 11. papildinājumu

                  ECE/TRANS/WP.29/2017/27

                  Priekšlikums par Noteikumu Nr. 50 (Mopēdu un motociklu gabarītgaismas lukturi, bremžu lukturi, virzienrādītāji) 19. papildinājumu

                  ECE/TRANS/WP.29/2017/28

                  Priekšlikums par Noteikumu Nr. 69 (Lēngaitas transportlīdzekļu aizmugurējās pazīšanas zīmes) 01. grozījumu sērijas 6. papildinājumu

                  ECE/TRANS/WP.29/2017/30

                  Priekšlikums par Noteikumu Nr. 70 (Smagu un garu transportlīdzekļu aizmugurējās pazīšanas zīmes) 01. grozījumu sērijas 10. papildinājumu

                  ECE/TRANS/WP.29/2017/31

                  Priekšlikums par Noteikumu Nr. 73 (Sānu apakšsargi) 01. grozījumu sērijas 1. papildinājumu

                  ECE/TRANS/WP.29/2017/17

                  Priekšlikums par Noteikumu Nr. 75 (L kategorijas transportlīdzekļu riepas) 16. papildinājumu

                  ECE/TRANS/WP.29/2017/8

                  Priekšlikums par Noteikumu Nr. 77 (Stāvgaismas lukturi) 17. papildinājumu

                  ECE/TRANS/WP.29/2017/32

                  Priekšlikums par Noteikumu Nr. 79 (Stūres iekārta) 01. grozījumu sērijas 6. papildinājumu

                  ECE/TRANS/WP.29/2017/10 + GRRF-83-08-Rev.3

                  Priekšlikums par Noteikumu Nr. 83 (M1 un N1 transportlīdzekļu emisijas) 06. grozījumu sērijas 9. papildinājumu

                  ECE/TRANS/WP.29/2017/42

                  Priekšlikums par Noteikumu Nr. 83 (M1 un N1 transportlīdzekļu emisijas) 07. grozījumu sērijas 5. papildinājumu

                  ECE/TRANS/WP.29/2017/43

                  Priekšlikums par Noteikumu Nr. 87 (Dienas gaitas lukturi) 19. papildinājumu

                  ECE/TRANS/WP.29/2017/33

                  Priekšlikums par Noteikumu Nr. 91 (Sānu gabarītgaismas lukturi) 16. papildinājumu

                  ECE/TRANS/WP.29/2017/34

                  Priekšlikums par Noteikumu Nr. 98 (Galvenie lukturi ar gāzizlādes gaismas avotiem) 01. grozījumu sērijas 8. papildinājumu

                  ECE/TRANS/WP.29/2017/35

                  Priekšlikums par Noteikumu Nr. 99 (Gāzizlādes gaismas avoti) 13. papildinājumu

                  ECE/TRANS/WP.29/2017/36

                  Priekšlikums par Noteikumu Nr. 101 (CO2 emisijas/degvielas patēriņš) 01. grozījumu sērijas 7. papildinājumu

                  ECE/TRANS/WP.29/2017/44

                  Priekšlikums par Noteikumu Nr. 104 (Atpakaļatstarojošais marķējums) 9. papildinājumu

                  ECE/TRANS/WP.29/2017/37

                  Priekšlikums par 2. labojumu Noteikumu Nr. 107 (M2 un M3 kategorijas transportlīdzekļi) 06. grozījumu sērijā

                  ECE/TRANS/WP.29/2017/13

                  Priekšlikums par 1. labojumu Noteikumu Nr. 107 (M2 un M3 kategorijas transportlīdzekļi) 07. grozījumu sērijā

                  ECE/TRANS/WP.29/2017/14

                  Priekšlikums par Noteikumu Nr. 109 (Riepas ar atjaunotiem protektoriem, kas paredzētas kravas transportlīdzekļiem un to piekabēm) 8. papildinājumu

                  ECE/TRANS/WP.29/2017/9

                  Priekšlikums par Noteikumu Nr. 110 (Saspiestas dabasgāzes un sašķidrinātas dabasgāzes transportlīdzekļi) 01. grozījumu sērijas 6. papildinājumu

                  ECE/TRANS/WP.29/2017/15

                  Priekšlikums par Noteikumu Nr. 112 (Galvenie lukturi ar asimetrisku tuvo gaismu) 01. grozījumu sērijas 7. papildinājumu

                  ECE/TRANS/WP.29/2017/38

                  Priekšlikums par Noteikumu Nr. 118 (Materiālu ugunsizturība) 02. grozījumu sērijas 3. papildinājumu

                  ECE/TRANS/WP.29/2017/16

                  Priekšlikums par Noteikumu Nr. 118 (Materiālu ugunsizturība) 03. grozījumu sēriju

                  ECE/TRANS/WP.29/2017/18

                  Priekšlikums par Noteikumu Nr. 119 (Pagriešanās gaismu lukturi) 01. grozījumu sērijas 5. papildinājumu

                  ECE/TRANS/WP.29/2017/40

                  Priekšlikums par Noteikumu Nr. 123 (Adaptīvās priekšējā apgaismojuma sistēmas (AFS)) 01. grozījumu sērijas 8. papildinājumu

                  ECE/TRANS/WP.29/2017/41

                  Priekšlikums par Noteikumu Nr. 138 (Klusi autotransporta līdzekļi (QRTV)) 1. papildinājumu

                  ECE/TRANS/WP.29/2017/6

                  Priekšlikums par Noteikumu Nr. 138 (Klusi autotransporta līdzekļi (QRTV)) 01. grozījumu sēriju

                  ECE/TRANS/WP.29/2017/7

                  Priekšlikums par pamatnostādņu par kiberdrošību un datu aizsardzību projektu

                  ECE/TRANS/WP.29/2017/46


               21.6.2016

               LV

               Eiropas Savienības Oficiālais Vēstnesis

               C 224/39

         P8_TA(2014)0003
   Četru Komisijas locekļu iecelšana amatā
   Eiropas Parlamenta 2014. gada 16. jūlija lēmums, ar ko apstiprina Jyrki Katainen, Jacek Dominik, Ferdinando Nelli Feroci un Martine Reicherts iecelšanu Komisijas locekļa amatā (C8-0030/2014 – 2014/0803(NLE), C8-0083/2014 – 2014/0804(NLE), C8-0084/2014 – 2014/0805(NLE), C8-0085/2014 – 2014/0806(NLE))
   (2016/C 224/12)

      Eiropas Parlaments,

               —

               ņemot vērā Līguma par Eiropas Savienības darbību 246. panta otro daļu,

               —

               ņemot vērā Eiropas Atomenerģijas kopienas dibināšanas līguma 106.a pantu,

               —

               ņemot vērā Pamatnolīguma par Eiropas Parlamenta un Eiropas Komisijas attiecībām 6. punktu (1),

               —

               ņemot vērā Komisijas locekļu Olli Rehn, Janusz Lewandowski, Antonio Tajani un Viviane Reding atkāpšanos no amata ar 2014. gada 30. jūniju,

               —

               ņemot vērā Padomes 2014. gada 20. jūnija un 2. jūlija vēstules, kurās Padome apspriedās ar Parlamentu par lēmumu, kas jāpieņem, vienojoties ar Komisijas priekšsēdētāju, par četru Komisijas locekļu iecelšanu amatā (C8-0030/2014, C8-0083/2014, C8-0084/2014, C8-0085/2014),

               —

               ņemot vērā 2014. gada 14. jūlijā notikušo iecelto Komisāru uzklausīšanu, ko vadīja Ekonomikas un monetārā komiteja, Budžeta komiteja, piedaloties Budžeta kontroles komitejai, Rūpniecības, pētniecības un enerģētikas komiteja, Pilsoņu brīvību, tieslietu un iekšlietu komiteja, piedaloties Juridiskajai komitejai un Sieviešu tiesību un dzimumu līdztiesības komitejai, un pēc šīs uzklausīšanas sagatavotos novērtējuma paziņojumus,

               —

               ņemot vērā Reglamenta 118. pantu un XVI pielikumu,

               1.

               apstiprina Jyrki Katainen, Jacek Dominik, Ferdinando Nelli Feroci un Martine Reicherts iecelšanu par Komisijas locekļiem uz atlikušo Komisijas pilnvaru laiku līdz 2014. gada 31. oktobrim;

               2.

               uzdod priekšsēdētājam nosūtīt šo lēmumu Padomei, Komisijai un dalībvalstu valdībām.

      (1)  OV L 304, 20.11.2010., 47. lpp.